|  |
| --- |
| S.C. JIFA S.R.L. |
| RAPORT PRIVIND |
| DESCRIEREA CARACTERISTICILOR AMPLASAMENTULUI SI CONSIDERATII REFERITOARE LA  SITUATIA DE REFERINTA |

|  |  |
| --- | --- |
| Data: Iulie 2016  Editia II (ianuarie 2017) |  |

Cuprins

[1 INTRODUCERE 7](#_Toc471722133)

[1.1 Context 7](#_Toc471722134)

[1.1.1 Cadrul legal 7](#_Toc471722135)

[1.1.2 Informatii despre autorul raportului de amplasament privind situatia de referinta (RA) 10](#_Toc471722136)

[1.2 Obiective 11](#_Toc471722137)

[1.3 Domeniu si abordare 12](#_Toc471722138)

[2. DESCRIEREA AMPLASAMENTULUI 13](#_Toc471722139)

[2.1 Localizare 13](#_Toc471722140)

[2.2 Proprietatea actuală/ dreptul de folosinta 15](#_Toc471722141)

[2.3 Utilizarea actuală a terenului 16](#_Toc471722142)

[2.4 Folosirea terenului din împrejurimi 32](#_Toc471722143)

[2.5 Utilizarea substantelor chimice pe amplasament 32](#_Toc471722144)

[2.6 Topografie si relief 36](#_Toc471722145)

[2.7 Clima 37](#_Toc471722146)

[2.8 Geomorfologie, geologie, consideraţii tectonice 38](#_Toc471722147)

[2.9 Hidrologie si hidrogeologie 40](#_Toc471722148)

[2.9.1 Hidrologie 40](#_Toc471722149)

[2.9.2 Hidrogeologie 41](#_Toc471722150)

[2.10 Autorizaţii 43](#_Toc471722151)

[2.11 Acţiuni pentru supravegherea calităţii mediului 44](#_Toc471722152)

[2.11.1 Implementarea unui sistem de management de mediu 44](#_Toc471722153)

[2.11.2 Monitorizarea şi raportarea emisiilor în aer 47](#_Toc471722154)

[2.11.3 Monitorizarea emisiilor în apă 49](#_Toc471722155)

[2.11.4 Monitorizarea şi raportarea deşeurilor 49](#_Toc471722156)

[2.11.5 Monitorizarea calitatii mediului 50](#_Toc471722157)

[2.11.6 Monitorizarea noxelor la locul de munca 53](#_Toc471722158)

[2.12 Accidente şi incidente de poluare 53](#_Toc471722159)

[2.12. 1 Accidente majore 53](#_Toc471722160)

[2.12.2 Evidenta incidentelor legate de poluare produse 54](#_Toc471722161)

[2.13 Vecinătatea cu specii sau habitate protejate sau zone sensibile 54](#_Toc471722162)

[2.14 Condiţiile clădirilor 54](#_Toc471722163)

[2.15 Răspuns de urgenţă 55](#_Toc471722164)

[3. ISTORICUL TERENULUI 56](#_Toc471722165)

[4. RECUNOASTEREA TERENULUI 57](#_Toc471722166)

[4.1 Probleme identificate 57](#_Toc471722167)

[4.2 Probleme ridicate 57](#_Toc471722168)

[4.3 Zone de depozitare deseuri/ reziduuri periculoase 57](#_Toc471722169)

[4.3.1 Bazine subterane 57](#_Toc471722170)

[4.3.2 Depozite de deseuri 58](#_Toc471722171)

[4.3.3 Fluxuri speciale de deseuri 60](#_Toc471722172)

[4.4 Sisteme de canalizare existente pe amplasament 60](#_Toc471722173)

[4.4.1 Caracteristicile apelor uzate tehnologice 62](#_Toc471722174)

[4.4.2 Caracteristicile apelor uzate menajere 62](#_Toc471722175)

[4.4.3 Canalizarea pluviala 62](#_Toc471722176)

[5. MODELUL CONCEPTUAL 64](#_Toc471722177)

[5.1 Consideraţii generale 64](#_Toc471722178)

[5.2 Consideraţii specifice amplasamentului 64](#_Toc471722179)

[5.3 Modelul conceptual 65](#_Toc471722180)

[6. INTERPRETARI ALE INFORMATIILOR SI RECOMANDARI 66](#_Toc471722181)

[6.1 Interpretarea rezultatelor monitorizarii 66](#_Toc471722182)

[6.1.1 Interpretarea rezultatelor monitorizarii solului 66](#_Toc471722183)

[6.1.2 Interpretarea rezultatelor monitorizarii apelor subterane freatice 66](#_Toc471722184)

[6.2 Concluzii si recomandari 68](#_Toc471722185)

[7 Consideratii referitoare la „Raportul privind situatia de referinta” 70](#_Toc471722186)

[7.1 Consideratii generale 70](#_Toc471722187)

[7.2 Consideratii specifice 72](#_Toc471722188)

[7.3 Concluzie 73](#_Toc471722189)

LISTA TABELE

[Tabel 1: Substante chmice utilizate 33](#_Toc471722195)

[Tabel 2: Monitorizarea emisiilor in aer 47](#_Toc471722196)

[Tabel 3: Identificare locatii probe sol 50](#_Toc471722197)

[Tabel 4: Identificare foraje de monitorizare 51](#_Toc471722198)

[Tabel 6: Model conceptual 65](#_Toc471722199)

LISTA FIGURI

[Figura 1: Plan de incadrare in zona 13](#_Toc471722205)

[Figura 2: Plan de amplasament SC JIFA SRL 14](#_Toc471722206)

[Figura 3: Topografie si relief caracteristice judetului Sibiu 37](#_Toc471722207)

[Figura 4: Delimitarea corpurilor de apa subterana administrate de ABA Olt 42](#_Toc471722208)

[Figura 5: Plan de situatie cu retele de alimentare cu apa si canalizari 61](#_Toc471722209)

ANEXE

ANEXA 1: Planul de acţiune pentru prevenirea şi combaterea poluarilor accidentale

ANEXA 2: Plan de situatie cu localizarea punctelor de monitorizare sol

ANEXA 3: Rapoarte de incercare pentru probe de sol

ANEXA 4: Rapoarte de incercare pentru probe de apa subterana

Abrevieri

|  |  |
| --- | --- |
| AGA | Autorizatia de Gospodarire a Apelor |
| AIM | Autorizatia Integrata de Mediu |
| BAT | Cele Mai Bune Tehnici Disponibile |
| BREF | Documentul de Referinţă privind Cele Mai Bune Tehnici Disponibile (BAT) |
| BREF WT | BREF pv. Tratarea Deseurilor |
| CE | Comisia Europeană |
| COV | Compuşi Organici Volatili |
| EPER | Registrul European al Emisiilor Poluante |
| EUROStat | Serviciul UE de Statistică |
| EWL | Lista Europeana al Deşeurilor |
| IED | Directiva pv. Emisiile Industriale |
| IPPC | Prevenirea şi Controlul Integrat al Poluării |
| NA | Ne-aplicabil |
| NACE | Nomenclatorul Activităţilor Comerciale |
| NOSE-P | Clasificarea EUROSTAT a surselor de poluare – Procese |
| ODS | Substanţe care afectează stratul de ozon |
| ONG | Organizaţii Non-Guvernamentale |
| SCM | Standard de Calitate a Mediului |
| SNAP | Nomenclatorul Inventarului Emisiilor |
| UE | Uniunea Europeana |
| VLEs | Valorile Limită de Emisie |

# 1 INTRODUCERE

## Context

### Cadrul legal

Prezentul raport a fost intocmit ca parte a documentelor care constituie solicitarea de innoire a autorizatiei integrate de mediu, in conformitate cu cerintele Legii nr. 278/2013 privind emisiile industriale continute in art. 12 al. (1), lit. d) si e).

Conform art. 12. - (1) din Legea nr. 278/ 2013 privind emisiile industriale, documentaţia pentru solicitarea autorizaţiei integrate de mediu conţine, printre altele:

* *“descrierea caracteristicilor amplasamentului instalaţiei” –* lit. d); si,
* *“raportul privind situaţia de referinţă, potrivit prevederilor art. 22 alin. (2), dacă este cazul”* – lit. e)*.*

***Descrierea caracteristicilor amplasamentului instalatiei***

Este continuta in raportul de amplasament (dar si in solicitarea pentru obtinerea autorizatiei integrate de mediu). La intocmirea raportului privind caracteristicile amplasamentului – raport de amplasament - sunt aplicate prevederile Ordinelor Ministeriale 818/2003, 36/2004, 1158/2005 si 3970/ 2012.

Conform prevederilor legale mentionate, raportul de amplasament serveste, de asemenea, la evidentierea “situatiei de referinta” a amplasamentelor folosite pentru instalatii in care se desfasoara activitati listate in anexa 1 a Legii nr. 278/2013 privind emisiile industriale.

In situatia amplasamentului analizat, activitatea este listata la punctul:

***5.5. – „Depozitarea temporară a deseurilor periculoase care nu intră sub incidenta pct. 5.4 înaintea oricăreia dintre activitătile prevăzute la pct. 5.1, 5.2, 5.4 si 5.6, cu o capacitate totală de peste 50 de tone, cu exceptia depozitării temporare, pe amplasamentul unde sunt generate, înaintea colectării.”***

***Raportul privind situaţia de referinţă***

Este necesar “in situaţia în care, în desfăşurarea activităţii, se utilizează, se produc sau se emit substanţe periculoase relevante şi luând în considerare posibilitatea de contaminare a solului şi a apelor subterane pe amplasamentul instalaţiei” [Legea nr. 278/ 2013, art. 22 (2)].

Conform prevederilor Legii nr. 278/ 2013, art. 22 (2), in situatia in care sunt intrunite conditiile prezentate in alineatul precedent, “Raportul privind situaţia de referinţă” se prezinta autoritatii responsabile cu emiterea autorizatiei integrate de mediu “*înainte de punerea în funcţiune a instalaţiei sau înainte de prima actualizare a autorizaţiei realizate după data intrării în vigoare a prezentei legi*”.

De asemenea, se mentioneaza ca “*Raportul privind situaţia de referinţă conţine informaţiile necesare pentru stabilirea stării de contaminare a solului şi a apelor subterane, astfel încât să se poată face o comparaţie cuantificată cu starea acestora, la data încetării definitive a activităţii*” [Legea nr. 278/ 2013 privind emisiile industriale, art. 22 al. (3)].

**Comunicarea Comisiei nr. 2014/C 136/03** a stabilit “Ghidul Comisiei Europene cu privire la rapoartele privind situatia de referinta prevazute la articolul 22 alineatul (2) din Directiva 2010/75/UE privind emisiile industriale”.

In ultimul capitol al prezentului raport sunt prezentate prevederi relevante continute in ghidul mentionat.

***Raport de amplasament (descrierea caracteristicilor amplasamentului) versus raport privind situatia de referinta***

* Ambele fac parte din documentaţia pentru solicitarea autorizaţiei integrate de mediu, conform art. 12. - (1), literele d) si e) din Legea nr. 278/ 2013 privind emisiile industriale*.*
* Ambele conţin informaţiile necesare pentru stabilirea **stării initiale de poluare a solului şi a apelor subterane** de pe amplasament, “*astfel încât să se poată face o* ***comparaţie cuantificată*** *cu starea acestora, la* ***data încetării definitive a activităţii”***.
* Descrierea caracteristicilor amplasamentului instalaţiei (continuta in Raportul de amplasament, conform cerintelor legale in vigoare) este necesara in toate situatiile de solicitare/ actualizare a autorizatiei integrate de mediu, in vreme ce
* intocmirea si prezentarea “Raportului privind situatia de referinta” este necesara doar pentru situatiile de solicitare/ actualizare a autorizatiei integrate de mediu (dupa intrarea in vigoare a Legii nr. 278/2013) in care se identifica ca:
  + - “*în desfăşurarea activităţii, se utilizează, se produc sau se emit* ***substanţe periculoase relevante”*** *si*
    - *există “****posibilitatea de contaminare a solului şi a apelor subterane pe amplasamentul instalaţiei”***.

**Concluzii**

Prezentul raport contine, evitand suprapunerile de informatii,

* **descrierea caracteristicilor amplasamentului instalatiei** si
* consideratii referitoare la situatia de referinta, tinand seama de cerintele de continut din Legea nr. 278/ 2013 - art. 22 al. (3)-(5) pentru **Raportul privind situaţia de referinţă**, care trebuie sa conţina:
  + informaţiile necesare pentru stabilirea stării de contaminare a solului şi a apelor subterane, reprezentand cel putin următoarele:
* informaţii privind utilizarea actuală a amplasamentului şi informaţii privind utilizările anterioare ale amplasamentului, acolo unde acestea sunt disponibile.
* informaţiile existente privind rezultatele determinărilor realizate în ceea ce priveşte solul şi apele subterane care reflectă starea acestora la data elaborării raportului privind situaţia de referinţă.
* recomandari pentru determinări noi ale solului şi apelor subterane, luând în considerare posibilitatea contaminării solului şi a apelor subterane cu acele substanţe periculoase care urmează să fie utilizate, produse ori emise de instalaţia în cauză.
  + “informaţiile rezultate în temeiul altor prevederi ale legislaţiei naţionale sau a Uniunii Europene” care “îndeplinesc cerinţele prevăzute la alin. (2)-(4)”.

### Informatii despre autorul raportului de amplasament privind situatia de referinta (RA)

**Manager Proiect**: Viorica-Marilena Patrascu, expert evaluator principal, inregistrat din anul 2010 la pozitia 201 din Registrul National al Elaboratorilor de studii pentru protectia mediului (RM, RIM, BM, RA), cu certificat reinnoit la data de 17.07.2015.

***Extras din:***

***REGISTRUL NATIONAL AL ELABORATORILOR DE STUDII PENTRU PROTECTIA MEDIULUI***

|  |
| --- |
| **......................................................................................................................................................**    **........................................................................................................................................................** |

Contractul pentru intocmirea raportului de amplasament (RA) privind situatia de referinta a fost incheiat cu S.C. VMP Integrated Environment S.R.L., CUI: RO17752407, Nr. Inreg. la Reg. Com.: J23/2327/2014, adresa: 077025 Bragadiru, str. Toamnei, nr. 14A.

Administrator: Viorica-Marilena Patrascu

Mobil: 0733 988 911; 0748 111 226

E-mail: marilena.patrascu@yahoo.com

## Obiective

Principalul obiectiv al raportului este constituirea unui punct de plecare atat pentru stabilirea conditiilor de conformare, cat si pentru evaluari ulterioare ale conformarii cu prevederile legale privind emisiile industriale. Pentru realizarea acestui obiectiv, raportul de amplasament trebuie:

* sa formeze punctul de referinta pentru evaluarile ulterioare ale amplasamentului;
* sa furnizeze informatii asupra caracteristicilor fizice ale terenului si a vulnerabilitatii sale;
* sa furnizeze dovezi ale investigatiilor si masurilor intreprinse anterior in domeniul protectiei mediului.

Evaluarea amplasamentului are in vedere realizarea urmatoarelor obiective specifice:

* analiza utilizarilor anterioare si actuale ale terenului pentru identificarea potentialilor poluanti;
* elaborarea modelului conceptual pentru determinarea cailor de propagare in mediu a potentialilor poluanti;
* identificarea zonelor efectiv sau potential contaminate;
* evaluarea starii de calitate a solului, apelor subterane si de suprafata, in cazul identificarii unor zone poluate sau potential poluante.

Zona analizata cuprinde amplasamentul instalatiei si vecinatatile acestuia care pot fi afectate de activitatea desfasurata pe amplasament.

Raportul a fost intocmit pe baza datelor existente privind starea anterioara si actuala a terenului precum si pe baza investigatiilor suplimentare efectuate in zona amplasamentului (monitorizare sol si apa subterana).

## Domeniu si abordare

Raportul este impartit in urmatoarele capitole:

Capitolul 1 – Introducere

Capitolul 2 – Descrierea amplasamentului – localizare, proprietate, descrierea utilizarilor actuale si aspectul terenului

Capitolul 3 – Istoricul terenului - descrierea trecutului terenului

Capitolul 4 – Recunoasterea terenului – descrierea unor aspecte de mediu identificate ca facand parte din descrierea terenului

Capitolul 5 – Dezvoltarea unui “Model conceptual”

Capitolul 6 – Interpretari ale informatiilor si recomandari

Capitolul 7 – Consideratii generale si specifice referitoare la “Raportul privind situatia de referinta”

# 2. DESCRIEREA AMPLASAMENTULUI

## 2.1 Localizare

Amplasamentul este situat in raza administrativ-teritoriala a judetului Sibiu, in municipiul Sibiu, pe str. Drumul Ocnei, nr. 4, conform planului de incadrare in zona prezentat in figura 1.

Din punct de vedere hidrologic, amplasamentul se afla pe terasa superioara a cursului de apa Valea Serpuita, cod cadastral VIII-I.120.6.3.

Figura 1**: Plan de incadrare in zona**



Vecinatatile imediate ale perimetrului amplasamentului sunt:

* la nord: proprietate privata SC JIFA IMOBILIARE SRL;
* la vest: strada Drumul Ocnei;
* la sud: proprietate privata SC AGRICOLA INDUSTRIALA SA;
* la est: SC ELECTRO-CON IMPEX SRL.

Cei mai apropiati receptori pentru poluantii generati de activitatea SC JIFA SRL sunt reprezentati de locuinte aflate in zona, cele mai apropiate fiind la cca 50m..

Figura 2: **Plan de amplasament SC JIFA SRL**



## 2.2 Proprietatea actuală/ dreptul de folosinta

**Dreptul de folosinta**

SC “JIFA” SRL are dreptul de folosinta asupra halei în baza contractului de comodat nr. 2581/11.12.2012 incheiat intre JUGAREAN. I. Vasile si SC JIFA SRL. Obiectul contractului constă în cedarea folosintei imobilului - hala de productie autorizata de 584 mp - situată în Sibiu, str. Drumul Ocnei, nr. 4. Totodata prin contractul de comodat se cedeaza si dreptul de superficie al halei asupra terenului in suprafata de 2623 mp. Actele menţionate sunt atasate in copie in anexa 3 a solicitarii pentru obtinerea autorizatiei integrate de mediu.

**Date identificare operator**

**S.C. JIFA S.R.L.** este înregistrată la Registrul Comerţului cu nr. J32/ 1502/ 2005, CUI: RO18048621, Certificat de înregistrare seria B nr. 1242997. Sediul social al societatii este in Avrig, str. Eroilor nr. 39, județul Sibiu.

Punctul de lucru pentru care se solicita autorizarea

Adresa: municipiul Sibiu, str. Drumul Ocnei nr. 4, județul Sibiu,

Telefon: 0269/234484; mobil: 0745313137;

E-mail: [office@jifa.ro](mailto:office@jifa.ro) .

**Domeniul de activitate al societatii**

Activitatile economice ale societatii, conform „Clasificarii activitatilor din economia nationala” (CAEN) sunt prezentate mai jos.

În cadrul obiectivului se desfăşoară următoarele activităţi:

* Colectarea deșeurilor nepericuloase – cod CAEN 3811
* Colectarea deșeurilor periculoase – cod CAEN 3812;
* Tratarea și eliminarea deșeurilor nepericuloase – cod CAEN 3821;
* Tratarea și eliminarea deșeurilor periculoase – cod CAEN 3822;
* Demontarea (deasamblarea) mașinilor și echipamentelor scoase din uz pentru recuperarea materialelor (cu excepția VSU) – cod CAEN 3831;
* Recuperarea materialelor reciclabile sortate – cod CAEN 3832;
* Activități și servicii de decontaminare – cod CAEN 3900
* Comerț cu ridicata a deșeurilor și resturilor – cod CAEN 4677;
* Depozitări – cod CAEN 5210;

Operatorul mai desfășoară și alte tipuri de activități, conform următoarelor coduri CAEN:

* Lucrări de demolare a construcțiilor (efectuate la beneficiar) – cod CAEN 4311;
* Lucrări de foraj și sondaj pentru construcții (efectuate la beneficiar) – cod CAEN 4313;
* Activități de servicii anexe pentru transporturi terestre – cod CAEN 5221;
* Manipulări – cod CAEN 5224;
* Alte activități anexe transporturilor – cod CAEN 5229;
* Activități combinate de secretariat – cod CAEN 8211.

## 2.3 Utilizarea actuală a terenului

In functie de natura activitatiilor desfasurate pe amplasament, conform legislatiei europene privind „Emisiile Industriale”[[1]](#footnote-1) (transpusa prin Legea nr. 278/2013), instalatiile si activitatile de pe amplasament sunt prezentate ca:

- „**instalatii**”, reprezentand acele unitati tehnice stationare in care se desfasoara una sau mai multe din activitatile enumerate in anexa 1 din legislatia mentionata si, respectiv,

- „**activitati asociate**”, reprezentand alte activitati direct asociate, desfasurate pe acelasi amplasament care au o conexiune directa cu activitatile din instalatiile definite mai sus.

**Categoria de activitate conform Anexei 1 a Legii 278/2013:**

punctul 5.5. „*Depozitarea temporară a deșeurilor periculoase care nu intră sub incidența pct. 5.4 înaintea oricăreia dintre activitățile prevăzute la pct. 5.1, 5.2, 5.4 și 5.6, cu o capacitate totală de peste 50 de tone, cu excepția depozitării temporare, pe amplasamentul unde sunt generate, înaintea colectării*”.

**Capacitatea instalaţiei**

Capacitarea totala de stocare temporara a instalatiei este de 1500 tone, din care:

* stocare temporara deseuri periculoase – 850 tone;
* stocare temporara deseuri nepericuloase – 650 tone.

**Anul punerii în funcţiune** : Activitatea a inceput in anul 2013, cu o capacitate mai mica de stocare, care se intentioneaza a fi extinsa dupa obtinerea autorizatiei integrate de mediu.

**Procese tehnologice de producţie**

Procesele/ operatiile identificate in fluxurile tehnologice de la S.C. JIFA S.R.L. sunt descrise succint in continuare. In prezentarea proceselor si operatiilor identificate a fost pastrata, pe cat posibil, ordinea operatiilor/ activitatilor pe flux tehnologic.

* *Colectarea deșeurilor periculoase și nepericuloase de la generator*, pe bază de contract, transportul prin mijloace auto autorizate și direcționarea deșeurilor colectate fie spre unități autorizate pentru valorificare/eliminare finală, fie spre stocare temporară în vederea sortării, reambalării, balotării sau tratării (după caz) și expedierea ulterioară spre valorificare/eliminare.
* *Colectarea deșeurilor periculoase și nepericuloase de la unitățile generatoare*, recepția deșeurilor – verificare a provenienței și a compoziției, cântărirea deșeurilor, presare-balotare pentru deșeuri periculoase (ambalaje contaminate, textile impregnate, filtre cabină de vopsit, etc.) și nepericuloase (hârtie, carton, textile, piele prelucrată, ambalaje din plastic), reambalare/repaletare și înfoliere a paleților pentru eficientizarea spațiului ocupat în hală, etichetarea deșeurilor și dirijarea lor către spațiul de stocare temporară separat, pe categorii.
* *Dezmembrarea filtrelor de ulei/cabină de vopsit cu părți metalice* consta in separarea mecanica si/sau manuala a partiilor metalice de partiile de plastic si/sau textil contaminat/ necontaminat dupa caz.

Dezmembrarea se face cu ajutorul unui debitor de metale, în următoarele etape:

* Se lasă la scurs filtrele de ulei într-o tavă atașată de un recipient tip IBC – 1000 litri;
* După scurgere, filtrele sunt tăiate și se separa partea metalică/plastic de cea textilă;
* Dezmembrarea filtrelor de la cabinele de vopsit constă în îndepărtarea manuală a cadrului metalic și separarea lui de partea textilă impregnată.

Din aceste operațiuni rezultă urmatoarele categorii de deșeuri:

* deseu absorbanti si materiale filtrante cu continut de substante periculoase, cod 150202\*;
* deseu absorbanti si materiale filtrante, cod 150203;
* deseu metale feroase, cod 160117 ;
* deseu material plastic, cod 160119.
* *Ecologizarea ariilor contaminate (in situ)*:

În cazul ecologizării de arii contaminate, se realizează următoarele:

* evaluarea zonei poluate;
* identificarea ariei de răspândire a agentului poluant;
* prelevarea probelor și efectuarea analizelor prin laboratoare acreditate;
* împrejmuirea zonei;
* se va proceda la decopertarea zonei, manual sau mecanic, și îndepărtarea solului contaminat până la adâncime unde s-a constatat poluarea ca urmare a analizelor efectuate de către un laborator autorizat;
* pământul contaminat (în funcție de cantitate) se va depozita temporar în recipienți de tip IBC de 1 mc sau direct în container Abroll cu închidere ermetică. Se va preleva un nou set de analize pentru verificare și în funcție de rezultatul acestora se va continua operațiunea de scoatere a solului sau se va înlocui solul contaminat cu sol fertil. Solul contaminat se va transporta către eliminatori finali autorizați.
* *Activitatea de stocare*

Deşeurile sunt preluate şi stocate temporar pe zone diferite în interiorul halei, în funcţie de caracteristicile fizico-chimice, astfel:

* deşeuri solide – containere cu capacităţi cuprinse între 0,75 şi 1 metru cub, pubele, butoaie metalice sau alte butoaie, cutii, saci din hârtie sau material plastic, în baloţi, pe paleţi, containere de tip Abroll, pe platform betonata;
* deşeuri păstoase – recipienţi din material plastic, butoaie, canistre – închise, saci din material plastic, containere de tip Abroll inchis etans, pe platforma betonata;
* deşeuri lichide – recipienţi din metal sau material plastic, butoaie, canistre, flacoane, sticle închise etanş pentru a se evita contaminarea mediului, pe platforma betonata.
  + Odată ajunse la punctul de recepţie, deşeurile vor fi supuse unui procedeu de verificare a provenienţei şi compoziţiei. Deşeurile vor fi sortate şi pregătite (ambalate, etichetate corespunzator) după care vor fi depozitate temporar în zonele corespunzătoare situate în interiorul halei si pe platforma betonata. Depozitarea deşeurilor sosite la punctul de lucru, se face ţinând cont de separarea acestora, stocarea lor în cadrul spaţiului, în funcţie de posibilităţile şi cerinţele de depozitare în momentul respectiv, compatibilităţile lor fizico - chimice.
  + În scopul reducerii volumului deşeurilor, o parte dintre acestea vor fi balotate.
  + Se vor lua toate măsurile astfel încât să fie respectate condiţiile privind protecţia mediului, igiena muncii, paza contra incediilor şi condiţiile tehnologice.
  + Pe ambalajele din fiecare grupă de depozitare se inscripţionează denumirea deşeului si codul conform HG 856/2002 de identificare al deşeului industrial.
  + Pentru depozitarea temporară a deşeurilor, pe categorii, se vor marca zone distincte, evitându-se astfel amestecarea accidentală a deşeurilor.
* *Decontaminarea/ spalarea deșeurilor de ambalaje contaminate (plastic, metal, sticla), diverse piese si materiale contaminate*

Aceasta activitate consta in colectarea deseurilor de ambalaje contaminate, ambalaje care conţin reziduuri sau sunt contaminate cu substanţe periculoase, deşeuri de ambalaje contaminate cu substanţe periculoase, depozitarea temporara a acestora si decontaminarea prin sablare, spalarea cu solutii biodegradabile sau diverse instrumente manuale (acolo unde grosimea stratului de material contaminant permite aceasta curatare), a materialelor ramase pe peretii ambalajului, pana la incadrarea acestuia ca un deseu nepericulos.

* În cazul curățării de rezervoare contaminate se vor întinde folii de protecție pentru a nu se contamina solul;
* Se va extrage conținutul lichid al rezervorului cu ajutorul motopompelor sau vidanjei și se va transvaza în recipienți de tip IBC de 1 mc sau direct în cisternă.
* Șlamurile vor fi evacuate manual și se vor ambala în recipienți de tip IBC de 1 mc, sau în saci de polietilenă de înaltă densitate.
* Interiorul rezervorului se va sabla si/ sau spala cu solutii biodegradabile si cu jet de apă sub presiune. Se va colecta deșeul lichid rezultat în urma spălării si se va transporta împreună cu conținutul rezervorului către eliminatorul final autorizat. În cazul rezervoarelor de dimensiune mai mică (1-1200 litri), această operațiune se va putea efectua și în incinta amplasamentului de stocare temporară.
* Sablarea este procesul de curățare sau finisare prin suflare abrazivă a suprafețelor de metal, piatră, sticlă sau a alt material solid. Aceasta se realizează cu ajutorul alicelor metalice, electrocorindonului, nisipului sau al altor materiale abrazive granulare care sunt propulsate cu viteză prin centrifugare mecanică sau cu ajutorul unui jet de lichide de mare presiune spre suprafețele de prelucrat. Deseul rezultat din aceasta operatie se elimina prin societati autorizate, pe baza de contract.
* Spalarea cu solutii biodegradabile – se realizeaza cu un curățător sub presiune Karcher K2.01., cu o putere de 250 bari, in care se introduc solutii de spalat biodegradabile. In urma acestui proces se indeparteaza materialul contaminant (ulei, grasimi, emulsii, etc.) cu jet de apa si solutii de spalat, sub presiune. Apa uzata rezultata in urma acestui proces tehnologic, este colectata in 2 bazine din beton, cilindrice, subterane cu o capacitate totală de stocare de 100 mc. Deseul rezultat din aceasta operatie se elimina prin societati autorizate, pe baza de contract.

**Deseuri rezultate in urma operatiunilor de decontaminare/ spalare a deșeurilor de ambalaje contaminate:**

* **ambalaje de plastic, cod deseu 15 01 02 -** se transporta catre societati autorizate in vederea valorificarii prin reciclare, pe baza de contract;
* **ambalaje de lemn ( paleti de la recipienti de tip IBC), cod deseu 15 01 03 -** se transporta catre societati autorizate in vederea valorificarii prin reciclare, pe baza de contract;
* **ambalaje de metal, cod deseu 15 01 04 -** se transporta catre societati autorizate in vederea valorificarii prin reciclare, pe baza de contract;
* **ambalaje de sticla, cod deseu 15 01 07 -** se transporta catre societati autorizate in vederea valorificarii prin reciclare, pe baza de contract.
* **Ape uleioase de la separatoarele ulei/apa, cod deseu 13 05 07\* -** se transporta catre societati autorizate in vederea valorificarii/eliminarii, pe baza de contract;
* **Namol de la separatoarele ulei/apa, cod 13 05 02\*** - se transporta catre societati autorizate in vederea valorificarii/eliminarii, pe baza de contract;
* *Dezasamblarea deseurilor de echipamente electrice si electronice (DEEE)*

Deseurile sosesc in zona de CARANTINA/RECEPTIE (80 mp), unde are loc verificarea documentelor de transport precum si identificarea deseurilor, de unde vor fi dirijate in spatiul de incarcare/ descarcare unde vor fi cantarite pe cantar autorizat metrologic, situat intre spatiul de incarcare/ descarcare si intrarea in H1 (conform planului de situatie anexat). Ulterior acestea sunt directionate catre zonele de procesare corespunzatoare fiecarui tip de deseu. Zona de incarcare/ descarcare are o suprafata de 100 mp.

SC JIFA SRL va procesa DEEE conform reglementarilor stabilite prin O.U.G. nr. 5/ 2015.

*Descrierea principalelor activitatii de dezasamblare/ dezmembrare/ tratare DEEE*

Tratarea echipamentelor electrice si electronice consta din :

* + demontarea (dezasamblarea) echipamentelor electrice si electronice nepericuloase (ex. unitati centrale, scanere, aparate telefon/fax , copiatoare, tastaturi….etc) reprezentand separara manuala a componentelor din care este alcatuit echipamentul, respectiv : motorare, ventilatiare, circuite electrice, baterii, acumulatori, cabluri electrice, carcase de plastic, lemn, cauciuc, textil, hartie, metale feroase si neferoase,
  + depozitarea selectiva si
  + livrarea/ transportarea fractiilor/ componentelor reciclabile/ reutilizabile si a deseurilor la agenti economici autorizati in vederea valorificarii/eliminari finale.

***SC JIFA SRL, NU va efectua activitatii de dezasamblare/ dezmembrare/ tratare pentru urmatoarele echipamente****: frigidere, congelatoare, echipamente de aer conditionat, echipamente de dezumidificare, pompe de caldura, radiatoare cu ulei si alte echipamente de transfer termic utilizand alte fluide decat apa pentru transferul termic, monitoare, calculatoare portabile (laptopuri), calculatoare mici portabile (tablete), ecrane, televizoare, cadre foto LCD, panouri fotovoltaice,lampi fluorescente drepte, lampi fluorescente compacte, lampi fluorescente, lampi cu descarcare in gaze de inalta intensitate - inclusiv lampi cu vapori de sodiu la inalta presiune si lampi cu halogenuri metalice, lampi cu vapori de sodiu la joasa presiune, LED, echipamentelor de tratare a substantelor lichide sau gazoase, acestea vor fi colectate, stocate temporar si directionate/ transportate catre agenti economici autorizati in vederea valorificarii/ eliminari finale.*

***Deseuri rezultate in urma* *activitatii de dezasamblare/ dezmembrare/ tratare DEEE***

* Deseuri de componente demontate din echipamente casate (cabluri electrice, placi electronice, circuite imprimate, compresoare, motoare, ventilatoare,…etc), cod 16 02 16 ;
* Deseuri de baterii si acumulatori, cod 16 06 01\*, 16 06 02\* ; 16 06 03\* ; 16 06 04; 16 06 04; 16 06 05; 16 06 06.
* Deseuri de tuburi fluorescente, becuri compacte, led, cod 20 01 21\* ; 16 02 13\* ;
* Deseuri de hartie si carton, cod 19 12 01 ;
* Deseuri de metale feroase, cod 19 12 02 ;
* Deseuri de metale neferoase, cod 19 12 03 ;
* Deseuri de materiale plastice si cauciuc, cod 19 12 04 ;
* Deseuri de lemn, cod 19 12 07*.*

***Categoriile de DEEE supuse dezasamblarii/dezmembrarii/ tratarii de catre SC JIFA SRL sunt prezentate in anexa 5.***

***De asemenea, in anexa 5 sunt prezentate categoriile de baterii/ acumulatori uzati, care sunt colectate si, impreuna cu bateriile si acumulatorii uzati care rezulta din dezasamblarea DEEE, sunt stocate temporar si directionate de SC JIFA SRL catre agenti economici autorizati pentru valorificarea/ eliminarea finala.***

**Activitati de tratare in vederea valorificarii/ eliminarii deseurilor nepericuloase**

In functie de tipul, starea de agregare si proprietatile fizico-chimice, deseurile colectate la punctul de lucru vor fi folosite ca materie prima pentru prepararea combustibilului alternativ solid si combustibilului alternativ pastos (tip slam) sau vor fi eliminate catre firme autorizate.

Utilizarea drept combustibil alternativ este optiunea preferata. Un exemplu il constituie utilizarea sa in fabricile de ciment.

|  |
| --- |
| *Procesul de producere a cimentului este unul „energo-intensiv”, deoarece materia prima trebuie incalzita la temperaturi aproape de 1.500°C. In mod traditional, pentru aceasta sunt folositi combustibili fosili cu putere calorica mare: carbune, pacura, gaz natural. Arderea acestora produce insa si un volum mare de gaze cu efect de sera.*  *O solutie pentru aceasta problema a aparut in urma cu 30 de ani, cand, pe plan international au inceput sa fie utilizati „combustibilii alternativi”, pe baza de deseuri cu potential calorific ridicat.*  *Cel mai important avantaj al folosirii acestor combustibili consta in faptul ca sunt economisite cantitati semnificative de combustibili fosili, adica de resurse naturale neregenerabile. Totodata se reduc si emisiile de gaze de sera.*  *Un alt beneficiu adus comunitatii este ca sunt valorificate si eliminate complet deseuri generate de alte industrii si activitati (industria petroliera, auto, agricultura, silvicultura, textila, deseuri municipale, s.a.).*  *Arderea in cuptorul de clincher asigura conditiile optime de valorificare a acestor deseuri. Componenta organica a deseurilor este complet distrusa si produce energie termica, in timp ce componenta minerala este integrata chimic in structura clincherului, fara a mai produce zguri sau cenusi.* |

* *Activitatea de preparare a combustibilului alternativ solid, nepericulos – cod 19 12 12*

Combustibilul alternativ solid nepericulos este un amestec omogen de deşeuri (materiale plastice, polistiren, hârtie şi carton, textile, cauciuc, lemn, folii sau diverse ambalaje – conform Anexei) sortate, depozitate, tratate şi marunţite.

Producerea acestuia se realizeaza cu ajutorul instalatiei de maruntire/ separare, astfel:

* Cu ajutorul buldoexcavatorului, se incarca deseurile ce se afla in zona de stocare stocare deseuri nepericuloase solide in suprafata de 150 mp, in containere abroll precum si pe platforma betonata , aflata in vecinatatea liniei de productie, ce se afla in zona de stocare deseuri, in concasorul/tocatorul Doppstadt AK 430 Profi, prevazut cu separator magnetic. In tocator, materialul este tocat la dimensiuni de 2-10 cm si apoi evacuat pe banda transportoare pentru evacuarea produsului finit, in containere abroll pentru transport;
* Pentru îmbunătăţirea calităţii şi o putere calorică optimă a produsului finit al instalaţiei, se adaugă alte reziduuri nepericuloase (materiale plastice, polistiren, hârtie şi carton, textile). Combustibilul alternativ va fi incadrat pe codul 19 12 12 alte deşeuri (inclusiv amestecuri de materiale) de la tratarea mecanică a deşeurilor, altele decât cele specificate la 19 12 11\*.
* Impuritatile rezultate in urma procesului tehnologic (deseuri metalice rezultate in urma presortarii si a sortarii in cadrul instalatiei de maruntire - separator magnetic), se vor colecta separat si vor fi predate spre eliminare/ valorificare/ reciclare catre operatori economici autorizati.

Suprafata ocupata de instalatia de productie combustibil alternativ este de 60 mp. (H12, pe planul de situatie anexat).

In timpul procesului tehnologic nu se emana pulberi sau praf deoarece materiale folosite sunt maruntite grosier doar pana la o granulometrie 2-10 cm.

* *Activitatea de preparare a combustibilului alternativ solid, periculos – cod 19 12 11\**

Combustibilul alternativ solid periculos este un amestec omogen de deşeuri (plastice, polistiren, hârtie şi carton, textile, cauciuc, lemn, folii sau diverse ambalaje) cat si alte reziduuri (deşeuri uleioase cu putere calorică mare, deşeuri organice, pe bază de hidrocarburi şi materiale de adaos – ex. ambalaje care conţin reziduuri sau sunt contaminate cu substanţe periculoase, absorbanţi, materiale filtrante, materiale de lustruire, îmbrăcăminte de protecţie contaminată cu substanţe periculoase, lacuri şi vopsele, reziduuri petroliere) sortate, depozitate, tratate şi marunţite. Combustibilul alternativ va fi încadrat la codul 19 12 11\* alte deşeuri (inclusiv amestecuri de materiale) de la tratarea mecanică a deşeurilor cu conţinut de substanţe periculoase.

Producerea acestuia se realizeaza cu ajutorul instalatiei de maruntire/ separare si omogenizare, astfel:

* Cu ajutorul buldoexcavatorului, se incarca deseurile ce se afla in zona de stocare stocare deseuri periculoase solide in suprafata de 180 mp, containere abroll, precum si pe platforma betonata in aflata in vecinatatea liniei de productie, in concasorul/tocatorul Doppstadt AK 430 Profi, prevazut cu separator magnetic. In tocator, materialul este tocat la dimensiuni de 2-10 cm si apoi evacuat pe banda transportoare pentru evacuarea produsului finit, in containere abroll pentru transport.
* Impuritatile rezultate in urma procesului tehnologic (deseuri metalice rezultate in urma presortarii si a sortarii in cadrul instalatiei de maruntire-separator magnetic), se vor colecta separat si apoi vor fi predate spre eliminare/valorificare/reciclare catre operatori economici autorizati.

Suprafata ocupata de instalatia de productie combustibil alternativ este de 60 mp. (H12, pe planul de situatie anexat).

In timpul procesului tehnologic nu se emana pulberi sau praf deoarece materiale folosite sunt maruntite grosier doar pana la o granulometrie de 2-10 cm.

* *Activitatea de preparare a combustibilului alternativ pastos (tip slam) – cod 19 02 04\*/19 02 08\**

Combustibilul alternativ pastos este un amestec omogen de deşeuri de tip slam petrolier rezultat din activităţile curente ale industriei petroliere, respectiv din decantări ale petrolului, din spălări ale tancurilor petroliere sau ale stocatoarelor de petrol brut, din filtrări efectuate în diverse faze ale procesului tehnologic, reziduuri provenite din urma procesarii petrolului. Impurităţile mecanice din ţiţei sunt substanţe solide de natură organică sau anorganică (substanţe minerale) care formeaza sedimentul (slamul sau namolul) ce se depune la fundul rezervoarelor în care se depozitează ţiţeiul. Deseurile de aceasta natura au in compozitie in diferite proportii titei, apa, material detritic, fracţii petroliere grele, noroi de foraj, deseuri de lacuri si vopseluri (continand rasini alchidice) – pe baza de solventi organici petrolieri, deseuri de lacuri si vopseluri (continand rasini alchidice) – pe baza de apa, namoluri de la statiile de epurare, emulsii cu continut de substante petroliere.

In urma proceselor de decantare si separare a acestor tipuri de deseuri, sedimentul rezultat va fi valorificat prin introducerea sa in procesul tehnologic de obtinere a combustibilului alternativ iar apele rezultate vor fi predate catre eliminatori/valorificatori autorizati.

Producerea combustibililor alternativi pastosi, se realizeaza cu ajutorul **instalatiilor de decantare si omogenizare** ce ocupa o suprafata de 105 mp (H12, pe planul de situatie anexat).

* Deseurile receptionate in containere sau in butoaie metalice, recipienti de 1000 de litri sau ambalajele originale, sunt alimentate cu ajutorul unui utilaj multifunctional (buldoexcavator) sau stivuitor in containere abroll pentru omogenizare, containere inchise ermetic cu capacitate de 18-30 mc (2\*18 mc si 2\*30 mc), dotate cu robineti de scurgere a lichidului. In cazul in care deseurile sunt solidificate/aglomerate (de exemplu vopseluri intarite) acestea sunt introduse inainte in tocatorul cu doua axe in vederea maruntirii. Se are in vedere ca in momentul incarcarii, impuritatile de pe fundul recipientilor (pamant si pietre, lemn, material textil, plastic) sa nu fie antrenate. Acestea vor fi colectate separat, in containere speciale, si vor fi predate catre eliminatorii finali.
* Materialul/ Combustibilul alternativ astfel realizat este transportat catre valorificatorii/ eliminatorii autorizati.
  + *Activitatea de recuperare a materialelor reciclabile sortate*
* Ambalajele din material plastic precum si ambalajele metalice, in masura in care este posibil, din punct de vedere tehnic si economic, vor fi curatate mecanic (prin debitate, taiere, spalare in H8 – cf. planului de situatie anexat), in scopul indepartarii impuritatilor si contaminantilor.
* Impuritatile, respectiv contaminantii, vor fi fie eliminati/valorificati catre agenti economici autorizati, fie folositi in cadrul procesului tehnologic de prepararea a combustibilului alternativ.
* Materialele reciclabile (hartie si carton, folie, plastic) rezultate astfel, vor fi valorificate catre reciclatori.

Scopul acestor operatiuni este de a asigura o valorificare superioara a deseurilor precum si un grad cat mai mare de recuperare a materialelor reciclabile.

#### Activitatea de dezmembrare a recipientilor (recipienti de vopsea, alti aerosoli, produse cosmetice)

Se desfasoara prin dezmembrarea/debitarea/separarea partilor din material plastic sau metalice. In urma acestui proces, pot rezulta ambalaje contaminate cu urme de produse ce se aflau in respectivii recipienti (creme, vopseluri, cerneluri). Aceste ambalaje vor fi curatate in vederea indepartarii acestor substante si reciclarii materialelor rezultate (reciclarea prin valorificare a metalului, respectiv folosirea reziduurilor rezultate in prepararea combustibilului alternativ pastos de tip slam).

Deseuri generate in urma dezmembrarii recipientilor:

* ambalaje de plastic, cod deseu 15 01 02;
* ambalaje de lemn ( paleti de la recipienti de tip IBC), cod deseu 15 01 03;
* ambalaje de metal, cod deseu 15 01 04;
* ambalaje de sticla, cod deseu 15 01 07.

**Alte activitati (asociate):**

* administrative;
* managementul apei uzate;
* managementul deseurilor proprii;
* întreţinere şi reparaţii;
* activităţi legate de aprovizionare/ livrare, transporturi;
* producerea energiei termice în centrala termică;
* activităţi executate cu terţi: reparaţii şi service, verificare instalaţii utilizare gaz natural si apa potabila, ş.a.

**Utilizarea spatiului pe amplasament**

*Organizarea spatiilor de lucru*

* Platformă exterioară de stocare cu suprafața de 2.623 mp;
* spațiu stocare temporară deșeuri reciclabile cu suprafața de 120 mp;
* spațiu stocare temporară deșeuri periculoase solide cu suprafața de 180 mp;
* spațiu stocare temporară deșeuri periculoase păstoase cu suprafața de 146 mp;
* spațiu stocare temporară deșeuri periculoase lichide cu suprafața de 76 mp;
* spațiu stocare temporară deșeuri nepericuloase solide cu suprafața de 150 mp;
* spațiu stocare temporară deșeuri periculoase păstoase cu suprafața de 146 mp;
* spatiu ocupat de instalatia de productie combustibil alternativ cu suprafata de 60 mp. (H12, pe planul de situatie anexat).
* spatiu ocupat de instalatia pentru producerea combustibililor alternativi pastosi, cu suprafata de 105 mp (H12, pe planul de situatie anexat).
* Spatiu de carantina/ receptie, cu suprafata de 80 mp ;
* Zona de incarcare/descarcare, cu cuprafata de 100 mp ;
* Platforma betonata cu suprafata de 1460 mp, pentru stocare deseuri nepericuloase si containere de tip Abroll.
* Hală betonată cu suprafata utilă de 584 mp, compartimentată astfel:
* spațiu stocare temporară deșeuri periculoase lichide cu suprafața de 252 mp;
* spațiu stocare temporară, dezmembrare si tocare deșeuri nepericuloase solide cu suprafața de 132 mp;
* spațiu stocare temporară deșeuri periculoase păstoase cu suprafața de 116 mp;
* spațiu dezmembrare filtre cu parte metalică cu suprafața de 8 mp;
* spațiu stocare temporară deșeuri de baterii și acumulatori cu suprafața de 8 mp;
* spațiu stocare temporară DEEE-uri cu suprafața de 48 mp;
* spațiu stocare temporară deșeuri periculoase (substanțe de laborator, condensatori, PCB, pesticide) cu suprafața de 8 mp.
* Atelierul de decontaminare/ spalare a deșeurilor de ambalaje contaminate (plastic, metal, sticla), diverse piese si materiale contaminate, cu o suprafata totala de 12 m².

*Dotari/ utilaje*

* Presă de balotat – 50 tf;
* Prescontainer de tip BPSG de 24 mc – 2 buc.;
* Cântar tip MB-L-0133 de 1000 kg;
* Debitor metal;
* Electrostivuitor 1,5 tone;
* Motostivuitor YALE 3,5 tone – 1 buc;
* Motostivuitor LINDE – 1 buc;
* Motostivuitor BANCALCAR – 1 buc;
* Motopompă ape – 5 buc.;
* Curățător sub presiune Karcher K2.01;
* Compresor NUAIR 50C;
* Aparat de respirație cu furtun pentru aducțiune aer proaspăt Masca X-Plore 6300;
* Extinctoare portabile cu spumă – 30 buc.;
* Lisă hidraulică pentru manipulare deșeuri – 10 buc.;
* Echipamente de protecție pentru asigurarea personalului (bocanci, căști, salopete, lanterne);
* Recipienți pentru colectare/stocare temporară și transport (după caz) deșeuri:
* Container abroll 18/22/24/30 mc cu închidere ermetică si prevazit cu robinet de scurgere – 6 buc;
* Container abroll 30/36 mc– 28 buc.;
* Container abroll 27/32 mc– 6 buc.;
* Prescontainer abroll 24 mc pentru compactarea deșeurilor coincinerabile /valorificabile – 2 buc.;
* Container închis (maritim) 80 mc pentru deșeuri coincinerabile – 17 buc.;
* Container basculabil 1,4 mc pentru manevrare/încărcare containere – 2 buc.;
* Containere metalice cu închidere ermetică pentru condensatori cu conținut de PCB sau reactivi de laborator-container 0,5/0,7 mc – 8 buc.;
* Recipienți din material plastic – eurocontainer tip IBC 1 mc- 500 buc.;
* Recipienți din metal – butoaie 0,22 mc – 500 buc.;
* Recipienți din metal – eurocontainer 0,7 mc – 100 mc;
* Pubele pentru filtrele de ulei și motorină – 15 buc.
* Container metalic 21 buc.
* Europubela cu roti de 120 litri – 9 buc
* Cisterna stocare deseuri lichide – 1 buc.
* Rezervor metalic stocare deseuri lichide – 2 buc.

*Dotari pentru producerea combustibilului alternativ*

1. concasor/Tocator Doppstadt AK 430 Profi dotat cu separator magnetic – 1 bucata

* Capacitate: 9 tone/zi;

2. Utilaj multifunctional (Buldoexcavator) cu cupa de incarcare si manipulator cu furci - 1 bucata

* Capacitate cupa: 0.8 mc;
* Capacitate ridicare: 3500 kg;
* Greutate: 7800 kg;

3. Containere Abroll inchidere ermetica si robineti scurgere – 2 bucati

* Volum: 18 ; Greutate: 1400 kg;

Containere Abroll inchidere ermetica – 2 bucati

* Volum: 30 ; Greutate: 2200 kg;

4. Recipienti stocare deseuri lichide - 40 bucati:

* Volum: 1 mc; Greutate: 40 kg;

5. Pompa de transvazare – 1 bucata

* Capacitate: 15 mc/h; Greutate: 30 kg;

*Transport*

* Transportul deșeurilor periculoase se efectuează doar cu mijloace auto autorizate ADR și conducători auto care dețin certificate de formare profesională pentru transport mărfuri periculoase și consilier de siguranță – activitatea de transport deșeuri nu face obiectul prezentului raport, SC Jifa SRL deține autorizație de mediu pentru transport deșeuri nr. SB 177/27.06.2013, valabilă până la 27.06.2023.

SC Jifa SRL detine mijloace proprii pentru transportul auto al deseurilor.

## 2.4 Folosirea terenului din împrejurimi

In zona amplasamentului sunt: artere de circulatie rutiera, folosinte agricole, activitati industriale si comerciale.

Vecinatatile imediate ale perimetrului sunt:

* la nord –proprietate privata SC JIFA IMOBILIARE SRL;
* la vest – strada Drumul Ocnei;
* la sud – proprietate privata SC AGRICOLA INDUSTRIALA SA;
* la est – SC ELECTRO-CON IMPEX SRL.

Cei mai apropiati receptori pentru poluantii generati de activitatea SC JIFA SRL sunt reprezentati de locuinte situate la cca 50 m pe directia vest si, respectiv, la 95 m pe directia nord-vest.

## 2.5 Utilizarea substantelor chimice pe amplasament

Substanţele chimice utilizate ca materii prime sunt reprezentate de substantele chimice utilizate ca degresante la curatenie (cca 50 l/an) si a celor utilizate la sablare/ spalare ambalaje si rezervoare contaminante (cca 50 l/an).

Aceste substante sunt pastrate în depozit inchis, acoperit, in zona special amenajata si marcata. Incinta amplasamentului este împrejmuită şi păzită.

Principalele materii prime utilizate pe amplasamentul SC Jifa SRL sunt deșeurile colectate și stocate temporar. Tipurile de deșeuri și cantitățile estimate a fi colectate unar – deșeuri periculoase și nepericuloase colectate și transportate direct către instalații autorizate pentru valorificare sau eliminare finală sunt prezentate in anexa 5 a formularului de solicitare, iar categoriile semnificative ale acestor deseuri sunt prezentate mai jos:

* *deșeuri păstoase periculoase (vopsele, șlamuri, nămoluri)* – aproximativ 500 tone;
* *deșeuri păstoase nepericuloase (vopsele, nămoluri)* – aproximativ 300 tone;
* *deșeuri lichide periculoase (emulsii, lichide apoase, uleiuri) –* aproximativ 1000 tone;
* *deșeuri lichide nepericuloase (suspensii apoase) –* aproximativ 300 tone;
* *deșeuri solide periculoase* – aproximativ 500 tone;
* *deșeuri solide nepericuloase –* aproximativ 500 tone;
* *deșeuri de substanțe de laborator, condensatori cu conținut de PCB, pesticide și insecticide –* cca. 10 tone;
* *deșeuri valorificabile de hârtie/carton –* aproximativ 100 tone;
* *deșeuri valorificabile de materiale plastice –* aproximativ 100 de tone;
* *deșeuri valorificabile de sticlă* – aproximativ 50 tone;
* *deșeuri de baterii și acumulatori uzați* – aproximativ 20 tone;
* *deșeuri metalice și nemetalice* – aproximativ 200 tone.
* *deșeuri de echipamente electrice și electronice, colectate în containere metalice, circa 20 tone, din categoriile prevazute in O.U.G. nr. 5/2015*

Tabel 1: **Substante chmice utilizate**

| Principalele materii prime/ utilizari | Natura chimica/ compozitie  (Fraze H) | Inventarul complet al materialelor (calitativ si cantitativ) | Ponderea  % in produs  % in apa de suprafata  % in canalizare  % in deseuri/pe sol  % in aer | Impactul asupra mediului acolo unde este cunoscut (de exemplu, degradabilitate, bioacumulare potentiala, toxicitate pentru specii relevante) | Exista o alternativa adecvata (pentru cele cu impact potential semnificativ) si va fi aceasta utilizata (daca nu, explicati de ce)? | Cum sunt stocate? (A-D)  Poate constitui materialul un risc semnificativ de accident prin natura sa sau prin cantitatea stocata? A se vedea Sectiunea 8 | |
| --- | --- | --- | --- | --- | --- | --- | --- |
| **DESEURI COLECTATE SI DEPOZITATE TEMPORAR – prezentate in anexa 5 la formularul de solicitare** | | | | | | | |
| **MATERIALE UTILIZATE LA CURATENIE** | | | | | | | |
| Substanțe degresante | nepericulos | 50 litri/an |  |  |  | | Depozit inchis, acoperit, in zona special amenajata si marcata |
| **MATERIALE UTILIZATE LA SPALARE/ SABLARE AMBALAJE CONTAMINATE** ș**i DECONTAMINARE REZERVOARE** | | | | | | |
| Substanțe degresante | nepericulos | 50 Litri/ an |  |  |  | |

1 Regulamentul (CE) nr. 1272/2008 privind clasificarea şi etichetarea substanţelor periculoase, cu modificarile si completarile ulterioare.

2 A Există o zonă de depozitare acoperită (i) sau complet îngrădită (ii)

B Există un sistem de evacuare a aerului

C Sunt incluse sisteme de drenare şi tratare a lichidelor înainte de evacuare

D Există protecţie împotriva inundaţiilor sau de pătrundere a apei de la stingerea incendiilor

## 2.6 Topografie si relief

S. C. JIFA S.R.L. este situată pe teritoriul municipiului Sibiu, în judeţul Sibiu, în zona de nord a municipiului.

Municipiul Sibiu, reşedinţa judeţului Sibiu, este localizat în sudul Transilvaniei, la intersecţia paralelei 45°48’ latitudine nordică cu meridianul 24°29’ longitudine estică foarte aproape de centrul geografic al României. Este aşezat pe râul Cibin în depresiunea Cibinului, în apropierea munţilor Făgăraşului (circa 20 km), Cibinului (12 km) şi Lotrului (circa 15 km), care mărginesc depresiunea în partea de sud - vest.

Municipiul Sibiu este delimitat în partea de nord şi de est de podişul Târnavelor şi Hârtibaciului, care coboară până deasupra Văii Cibinului, prin Dealul Guşteriţei.

Municipiul se află într-o zonă de câmpie piemontană colinară cu terase ale râului Cibin, care o drenează. Altitudinea variază între 415 m şi 431 m deasupra nivelului mării.

În partea de sud-est limita municipiului este localitatea Şelimbăr, spre nord şi nord est este delimitat de comunele Viile Sibiului şi Şura Mare, spre vest de comuna Cristian, iar spre sud - vest de comuna Răşinari.



Figura 3**: Topografie si relief caracteristice judetului Sibiu**

## 2.7 Clima

Municipiul Sibiul este amplasat într-o regiune cu climat temperat - continental moderat cu influenţe oceanice având efecte microclimatice secundare datorate direcţiei vântului la nivelul solului şi a altor factori locali. Relieful este factorul principal de diferenţiere a valorilor elementelor climatice. Având în vedere poziţia geografică la contactul dintre munte şi podiş, teritoriul Municipiului Sibiu se caracterizează prin prezenţa a două tipuri de topoclimate complexe: cel depresionar şi cel de podiş.

Principalele elementele ce caracterizează din punct de vedere climatic zona Municipiului sunt următoarele:

* Temperatura medie multianuală: 8,80C;
* Temperatura maximă absolută: 39,5°C, (7.09.1946);
* Temperatura minimă absolută: -31,8°C, (23.01.1963);
* Nebulozitatea – media multianuală 30 ani: 6,0;
* Media anuală a cantităţii de precipitaţii: 662 mm/an cu valori minime în luna februarie şi maxime în luna iunie;
* Umiditatea relativă a aerului atmosferic – valoarea medie multianuală este de 75%. Cantitatea medie anuală a precipitaţiilor: 662 mm cu valori minime în februarie si maxime în iunie, iar numărul zilelor de îngheţ de circa 120 pe an conform Evaluare de Mediu pentru PUG Sibiu 2010 (KPMG)
* Frecvenţa mare a calmului atmosferic – 60% din an.

Dintre fenomenele climatice cu frecvenţa şi intensitatea cea mai mare se amintesc: valuri de frig, producerea inversiunilor de temperatură cu gama de procese asociate (îngheţ, brumă etc.); căderea masivă de precipitaţii şi excesul de umiditate; valurile de căldură asociate cu deficit de precipitaţii.

Iernile sunt ferite de viscole grele, primăverile sunt frumoase, verile răcoroase şi toamnele târzii. Primele ninsori pot să cadă în luna noiembrie, iar ultimele la începutul lunii aprilie.

Pentru Municipiul Sibiu, anii 2007 şi 2008 au fost cei mai călduroşi ani din perioada 1984-2008, cu o temperatură medie de 10,3˚C, anul 2007 având şi cele mai multe zile consecutive, respectiv 9, cu temperaturi de peste 30˚C.

Direcțiile predominante ale vântului sunt: SE cu o frecvență de 18% și viteza de 2 m/s; NV cu o frecvență de 16% și viteza de 2,2 m/s.

## 2.8 Geomorfologie, geologie, consideraţii tectonice

Fundamentul geologic al spaţiului depresionar peste care se extinde teritoriul administrativ al Municipiului Sibiu este alcătuit din şisturi cristaline (identificate prin foraje la o adâncime de 1500 m) şi este acoperit cu o cuvertură groasă alcătuită din depozite sedimentare mio-pliocene şi cuaternare. Prelungirea cristalinului Carpaţilor Meridionali în fundamentul Depresiunii Transilvaniei este evidenţiată în apropierea Municipiului Sibiu prin măgurile cristaline care ies la zi la limita sudică şi sud-vestică a depresiunii: Cisnădioara, Măgureaua Poplaca, Dealul Zidul.

Depozitele sedimentare care aflorează în perimetrul analizat aparţin structurilor tinere, fiind reprezentate prin formaţiuni sedimentare diferite în ceea ce priveşte gradul de cimentare, de consolidare, rezistenţa la acţiunea factorilor de mediu. Depozitele pannoniene ocupă cea mai mare parte a teritoriului şi sunt alcătuite din argile, nisipuri argiloase, marne, cu un grad foarte redus de cimentare. Ele vin în contact direct cu formaţiunile cristaline şi aflorează la zi în Dealul Guşteriţa şi pe frontul de cuestă al Podişului Hârtibaciului ce intră în teritoriul administrativ al municipiului spre est şi nord-est. Depozitele cele mai recente sunt cele cuaternare, care acoperă aproape în totalitate teritoriul administrativ al Sibiului şi sunt reprezentate prin depozitele de terasă şi depozite proluviale (conuri de dejecţie) de vârstă pleistocen, diferite ca geneză, grosime şi alcătuire granulometrică (pietrişuri), cu tendinţă de formare de conglomerate (nisipuri înglobate într-o masă argiloasă) acoperite de o cuvertură de sol de grosimi variabile, precum şi de depozite aluviale actuale (pietrişuri, nisipuri, mâluri holocene) foarte bine reprezentate în luncile Cibinului şi afluenţilor acestuia.

Din punct de vedere seismic teritoriul administrativ al Municipiului Sibiu se înscrie într-o zonă cu intensitate seismică scăzută spre moderată (71 scara MSK). Având în vedere zonarea seismica conform SR 11100 – 1:1993 (Zonarea seismica. Macrozonarea teritoriului Romaniei) conform căreia intensitatea seismică care se poate atinge la nivelul ţării noastre este de 6 si 9 pe scara MSK, regiunea geografică în care este amplasat Sibiul se caracterizează prin risc seismic scăzut, cu o perioadă medie de revenire de minim 50 ani ceea ce nu ridică probleme majore din punct de vedere al expunerii la riscul seismic a construcţiilor civile, a obiectivelor industriale sau a infrastructurii de transport de toate tipurile (căi de comunicaţie, transport special prin conducte etc.).

## 2.9 Hidrologie si hidrogeologie

### 2.9.1 Hidrologie

Reţeaua hidrografică de suprafaţă aparţine bazinului hidrografic al Cibinului şi are un caracter convergent spre partea estică a intravilanului, fiind colectată pe teritoriul Municipiului Sibiu chiar de râul Cibin, care prin caracteristicile sale de culoar morfologic, biogeografic şi ecologic constituie o adevărată ”axă verde” a oraşului. Dispunerea radiar convergentă şi caracteristicile hidrografice şi hidrologice sunt rezultatul condiţiilor de relief în strânsă legătură cu condiţiile climatice. Municipiul Sibiu este străbătut de o reţea hidrografică principală cu debit permanent chiar în perioadele secetoase. Cibinul primeşte în intravilan doi afluenţi de dreapta, pârâul Trinkbach şi Valea Săpunului, cu care confluează aval de Guşteriţa, şi doi afluenţi de stânga, Rozbavul şi Pârâul Fărmândoala, confluenţele fiind situate între cartierele Terezian şi Guşteriţa.

Regimul de alimentare şi cel de scurgere este dependent direct de condiţiile climatice ale regiunii de formare. Cibinul este un râu alohton, cu obârşiile în Munţii Cindrelului, alimentarea fiind nivală şi pluvio-nivală, ceea ce se reflectă în caracterul scurgerii. Este necesar să menţionăm că râul Cibin a fost amenajat în amonte de localitatea Gura Râului (1973-1980) prin construirea unui baraj de beton cu contraforţi, cu scopul principal de alimentare cu apă a Municipiului Sibiu şi a localităţilor din aria periurbană, retenţia având şi un important rol hidroenergetic, de regularizare a debitelor şi de atenuare a undei de viitură în perioadele cu exces de precipitaţii.

Ca urmare a acestei amenajări, regimul de scurgere pe râul Cibin în limitele administrative ale municipiului Sibiu s-a modificat, acesta fiind dependent de regimul de funcţionare al barajului şi de aportul reţelei hidrografice din aval de baraj. Înainte de amenajare Cibinul avea un debit mediu multianual de 4,72 m3/s, iar în regim amenajat râul tranzitează un debit mediu multianual de 2,8 m3/s, cu valori variabile în funcţie de anotimp şi de regimul stocare/eliberare/uzinare a apei la baraj.

Reţeaua hidrografică autohtonă podişului are o alimentare predominant pluvială. Aceasta tranzitează depresiunea în partea de nord a municipiului (Rozbavul, Valea Plopilor) şi colectează surplusul de apă subterană prelevat prin canalele de drenaj care împânzesc aceest sector. Valea Fărmândoala cu afluentul său Nepindoala şi Valea Pe Remeţi drenează partea vestică a Podişului Hârtibaciului, iar prin caracterul lor puternic torenţial în timpul ploilor de primăvară - vară aduc un aport solid semnificativ în colector.

Afluenţii de pe partea dreaptă au şi ei un regim de alimentare predominant pluvial. Pârâul Trinkbach a fost şi el amenajat prin amplasarea a patru baraje în Pădurea Dumbrava - Muzeul Satului, retenţiile având rol de agrement şi de regularizare a debitelor. La sud – sud- est, intravilanul este delimitat de Valea Săpunului - un canal alimentat din pârâul Şteaza aval de Răşinari, care transportă un debit de apă controlat. Un rol important din punct de vedere ecologic, constituind totodată ”un plămân verde” al oraşului, îl are Valea Aurie care leagă Pădurea Dumbrava, Muzeul Satului, lunca acestui pârâu în cartierul cu acelaşi nume şi înaintează prin Parcul Sub Arini spre centrul orasului. Acest pârâu alimentează pânza freatică a parcului şi asigură necesarul de apă pentru vegetaţia forestieră din zona parcului.

Vulnerabilităţile hidrice teritoriale sunt legate producerea unor procese hidrodinamice staţionare (excesele de umiditate) şi a celor active (ape mari, viituri, inundaţii).

Pânza freatică situată destul de aproape de suprafaţă, ceea ce generează un excedent de umiditate, mai ales în luncile râurilor şi în şesul aluvial de la nord de Sibiu. În acest sector, în şesul aluvial al Rozbavului, Văii Popilor şi Văii Hamba, panta redusă alături de substrat favorizează stagnarea apei şi gleizarea solurilor. Pe alocuri se formează mlaştini şi pajişti mlăştinoase.

### 2.9.2 Hidrogeologie

Amplasamentul analizat se situeaza in zona corpului de apa subterana ROOT05 Depresiunea Sibiului.

Corpul de apa subterana mentionat este de tip poros permeabil si este localizat in depozitele aluvionare de varsta cuaternara din lunca si terasa raului Cibin si a afluentilor acestuia (Depresiunea Sibiu).

Aceste depozite aluvionare sunt alcatuite in principal din pietrisuri si bolovanisuri in masa de nisip, de diferite granulatii, care local devine argilor sau prafos.



Figura 4**: Delimitarea corpurilor de apa subterana administrate de ABA Olt**

Depozitele poros-permeabile au grosimi de 3-10 m, cele mai mari valori intalnindu-se in zonele Cristian si Sibiu-Selimbar. Patul orizontal acvifer, constituit din argile sau marne, afla la adancimi de 4-13 m. Catre nord-vest granulometria stratului acvifer devine mai fina, predominand nisipurile si intercalatiile argiloase. Grosimea acestor depozite este de aproximativ 2-5 m.

Acoperisul stratului acvifer este alcatuit in general dintr-un sol nisipos si subordonat, din nivele de argile sau argile nisipoase, cu grosimi variabile (0,5 – 6 m) si dezvoltare lenticulara.

Nivelul hidrostatic se afla la adancimi e 0,4 – 5,5 m in zona de lunca si pana la 13 m in zona de terasa. Debitele specifice sunt in general mai mici de 1 l/s, coeficientii de filtratie sun 20 m/zi, iar transmisivitatile sun 100 mc/zi. Cele mai mari valori s-au intalnit in zona Cristian: q=5 l/s, K=66m/zi, T=287 mc/zi.

Alimentarea corpului de apa se face din precipitatii, valoarea infiltratiei eficace fiind de 94,5 – 157,5 mm/an.

Din punct de vedere al directiei de curgere, apa subterana este drenata de raul Cibin si de afluentii acestuia.

Din punct de vedere chimic, apele sunt de tipul bicarbonato-sulfonato-calcico-magneziana sau sodica.

Apa subterana este in general potabila, cu depasiri locale ale CMA la amoniu, in zonele Sibiu, Saliste si Talmaciu. Se remarca valori ridicate la fier si duritate totala.

Sursele punctiforme potentiale de poluare sunt reprezentate de depozitele menajere neamenajate din Sibiu, Cisnadie si Talmaciu, precum si de activitatea antropica din zona, in special din Sibiu.

Din punct de vedere al gradului de protectie globala, corpul de apa se incadreaza in clasa de protectie medie.

## 2.10 Autorizaţii

SC JIFA SRL deţine autorizaţiile, contractele si certificatele prezentate mai jos care reglementează activităţile desfasurate, furnizarea utilitatilor si dreptul de utilizare al amplasamentului analizat:

1. Autorizatia de mediu nr. SB 153/11.06.2013.
2. Autorizaţia de gospodărire a apelor nr. SB 58/ 13 iunie 2016, emisa de A.N. „Apele Romane” – A.B.A. Olt, SGA Sibiu valabila pana la data de 13.06.2019.
3. Certificat de înregistrare la Camera de Comerţ şi Industrie Sibiu având numarul de înmatriculare în Registrul Comerţului J 32/1502/2005 si Codul Unic de Inregistrare 18048621.
4. Contract de furnizare a energiei electrice nr. 17731/ 31.12.2015 si Act aditional nr. 1 din 18.03.2016 intocmite cu S.C. ELECTRICA FURNIZARE S.A.
5. Contract nr. 3010340757/ 19.06.2013 cu SC E.ON ENERGIE ROMANIA SA pentru furnizarea gazelor naturale.
6. Contract de bransare/ racordare si utilizare a serviciilor publice de alimentare cu apa si de canalizare nr. 1504. 25.04.2011 COD A2314U, cu S.C. APA-CANAL S.A. Sibiu, actualizat/ inlocuit de contractul nr. 3462/ 26.07.2016.
7. Contract de prestari servicii nr. 31/ 14.11.2012 cu S.C. GENTOIL S.R.L. pentru preluarea si eliminarea finala a deseurilor lichide apoase (vidanjari rezervoare).

Documentele mentionate sunt prezentate, alaturi de alte documente similare, in anexele la formularul de solicitare, astfel:

* + documentele mentionate la punctele 1 si 2 in anexa 8;
  + documentelul mentionat la punctual 3 in anexa 3;
  + documentele mentionate la punctele 4-6 in anexa 9;
  + documentul mentionat la punctul 7 in anexa 10.

## 2.11 Acţiuni pentru supravegherea calităţii mediului

### 2.11.1 Implementarea unui sistem de management de mediu

SC JIFA SRL a implementat sistemul de management de mediu (SMM) conform cerinţelor Standardului Internaţional SR EN ISO 14001.

Prin SMM, conform procedurilor documentate, precum şi a cerinţelor legale aplicabile în domeniul protecţiei mediului din România, SC JIFA SRL a stabilit, a documentat si implementat procesele necesare pentru supravegherea calităţii mediului.

Definirea politicii companiei în domeniul protecţiei mediului reprezinta asumarea respectarii angajamentelor cu privire la aplicarea cerinţelor legale şi a altor cerinţe aplicabile, de prevenire a poluării şi de îmbunătăţire continuă a sistemului de management de mediu şi a performanţei de mediu. Aceste angajamente se bazează pe o planificare a tuturor activităţilor de protecţie a mediului.

SC JIFA SRL asigura structura organizatorică şi resursele esenţiale pentru funcţionarea sistemului de management de mediu şi pentru respectarea cerinţelor legale şi de reglementare.

Anual sunt identificate si selectate aspectele de mediu semnificative. Criteriile de selectare a aspectelor de mediu semnificative consideră cu prioritate respectarea cerinţelor legale şi de reglementare. Aspectele de mediu semnificative sunt luate în considerare la planificarea de mediu, la definirea obiectivelor şi ţintelor de mediu şi a programelor de management de mediu. Programele prevăd în mod clar acţiunile pentru conformarea activităţilor / operaţiilor din societate cu cerinţele legale şi de reglementare. Ele cuprind de asemenea responsabilităţile şi resursele necesare pentru finalizarea acţiunilor stabilite.

Procesele dezvoltate în cadrul sistemului de management de mediu se referă atât la intrările şi ieşirile de deseuri, cât şi la controlul emisiilor şi calitatea factorilor de mediu.

Programul anual de monitorizare şi măsurare prevede modalităţile prin care fiecare sursă de poluare relevantă pentru activitate este monitorizată, indicatorii de calitate sunt măsuraţi iar rezultatele sunt centralizate şi interpretate cu scopul de a ţine sub control emisiile.

Monitorizarea are in vedere:

* intrările deseuri cu scopul limitării accesului în amplasament a acelora care pot genera impact semnificativ asupra mediului sau pentru a stabili măsuri suplimentare privind depozitarea şi utilizarea în condiţii de maximă securitate;
* factorii de mediu precum calitatea solului şi a apelor subterane;
* apa uzată provenită de pe amplasament, emisiile în atmosferă provenite din sursele proprii;
* gestiunea deşeurilor periculoase;
* activităţile cu risc pentru producerea de incidente şi accidente de mediu, precum şi poluări semnificative, atât în condiţii de funcţionare normală cât şi de funcţionare anormală (inclusiv situaţii de urgenţă).

Pentru toate acestea s-au intocmit proceduri, iar rezultatele monitorizării vor fi raportate autoritatilor competente si păstrate în registre speciale. Calitatea factorilor de mediu se determină prin prelevări de probe şi analize de laborator, efectuate de către laboratoare acreditate conform legislaţiei în vigoare.

### 2.11.2 Monitorizarea şi raportarea emisiilor în aer

Tabel 2**: Monitorizarea emisiilor in aer**

| **Punct de emisie** | **Parametrul/ VLE** | **Frecventa de monitorizare** | **Metoda de monitorizare** | **Este echipamentul calibrat** | **Daca nu:** | | |
| --- | --- | --- | --- | --- | --- | --- | --- |
| **Eroarea de masurare si eroarea globala care rezulta** | **Metode si intervale de corectare a calibrarii** | **Acreditare detinuta de prelevatorii de probe si de laboratoare sau detalii despre personalul folosit si instruire/competente** |
| **Centrala termică** | **Cf. Ordin 462/1993**  **Pulberi: 5 mg/Nmc;**  **CO: 100 mg/Nmc;**  **SOx: 35 mg/Nmc;**  **NOx: 350 mg/Nmc** | **Propunere: anual** | **Conform standardelor în vigoare** | **-** | **-** | **-** | **-** |
| **Emisii tehnologice\*** | **Nivelul emisiilor asociat utilizarii BAT:**  **COV: 7-20\*\*/ 7-50 mg/Nmc**  **PM: 5-20mg/Nmc** | **Propunere: anual** | **Conform standardelor în vigoare** |  |  |  |  |
| \*\*Deoarece se apreciaza ca cele mai multe emisii sunt difuze si fugitive, se recomanda monitorizarea calitatii aerului (a imisiilor).  \*Pentru COV de joasa reprezentare, limita superioara a intervalului poate fi extinsa la 50 (cf. BAT 41). | | | | | | | |

**Raportarea emisiilor in aer**

In conformitate cu prevederile continute in [**Regulamentul nr. 166/2006**](http://www.anpm.ro/documents/12220/2046999/Regulament++EPRTR.pdf/4a9197df-7923-41cd-8915-69dd25f4b74c)al Parlamentului European şi al Consiliului din 18 ianuarie 2006 privind înfiinţarea Registrului European al Poluanţilor Emişi şi Transferaţi şi de modificare a Directivelor 91/689/CEE şi 96/61/CE ale Consiliului („Regulamentul E-PRTR"), societatea va raporta anual cantitatile de poluantii emisi in aer.

Registrul Poluanţilor Emişi şi Transferaţi s-a înfiinţat în baza [**HG nr.140 din 6 februarie 2008**](http://www.anpm.ro/documents/12220/2046999/HG+nr.+140+din++2008+-++EPRTR.pdf/4be8ae6b-3cda-4012-ab02-c7a6e846af54) privind stabilirea unor măsuri pentru aplicarea prevederilor Regulamentului (CE) al Parlamentului European şi al Consiliului nr. 166/2006 privind înfiinţarea Registrului European al Poluanţilor Emişi şi Transferaţi şi modificarea directivelor Consiliului 91/689/CEE şi 96/61/CE.

### 2.11.3 Monitorizarea emisiilor în apă

Nu se fac descarcari de ape uzate in ape de suprafata sau subterane.

Apele pluviale sunt evacuate in reteua hidrografica din zona si sunt monitorizate conform prevederilor autorizatiei de gospodarire a apelor nr. SB 58 din 13 iunie 2016. Apele pluviale conventional curate sunt descarcate direct, iar cele potential impurificate cu hidrocarburi, dupa trecerea printr-un separator de hidrocarburi.

Conform prevederilor AGA, monitorizarea apelor pluviale se realizeaza semestrial, pentru indicatorii: pH, substante extractibile, detergenti anionici si produs petrolier.

### 2.11.4 Monitorizarea şi raportarea deşeurilor

Monitorizarea deseurilor se face cu o frecvenţă lunară, iar evidenţa deşeurilor se realizeaza conform HG 856/2002.

Programul de monitorizare are în vedere toate categoriile de deşeuri stocate/ tratate pe amplasamentul şi din activităţile societatii, de la sursă până la punctul de eliminare/ recuperare. O situatie completă a deşeurilor colectare este prezentata in anexa 5 a formularului de solicitare pentru obtinerea autorizatiei de protectie a mediului.

### 2.11.5 Monitorizarea calitatii mediului

#### 2.11.5.1 Monitorizarea calitatii solului pe amplasament

Monitorizarea calitatii solului se va realiza conform Autorizatiei Integrate de Mediu, prin prelevare de probe din 4 puncte de observatie.

Localizarea punctelor de prelevare a probelor de sol este prezentata in planul anexat de situatie cu locatia forajelor de monitorizare si a probelor de sol, iar coordonatele punctelor de recoltare sunt reproduse mai jos.

Tabel 3**: Identificare locatii probe sol**

| **Identificare punct monitorizare** | **X[m]** | **Y [m]** |
| --- | --- | --- |
| PROBA 1 | 480228,946 | 433841,874 |
| PROBA 2 | 480205,666 | 433860,609 |
| PROBA 3 | 480256,437 | 433949,988 |
| PROBA 4 | 480233,605 | 433964,561 |

In perioada 13.06.2016 – 14.07.2016 au fost recoltate si analizate probe de sol din cele 4 locatii, la cate 2 adancimi (5cm si 30 cm).

Rezultatele obtinute pun in evidenta depasirea la indicatorul Zn a pragului de alerta pentru soluri mai putin sensibile, stabilit prin Ordinul nr. 756/1997 pentru una din cele 8 probe analizate.

#### 2.11.5.2 Monitorizarea calitatii apelor subterane

Prin autorizatia de gospodarire a apelor nr. SB 58 din 13 iunie 2016, s-a stabilit executarea a doua foraje de monitorizare pe amplasamentul SC JIFA SRL. Autorizatia de gospodarire a apelor nu specifica indicatorii de calitate ai apei subterane care urmeaza sa fie monitorizati si nici frecventa de monitorizare.

Locatiile forajelor de monitorizare identificate conform coordonatelor STEREO ’70 sunt prezentate in tabelul de mai jos.

Tabel 4**: Identificare foraje de monitorizare**

| **Identificare punct monitorizare** | **X[m]** | **Y [m]** |
| --- | --- | --- |
| Foraj P1 | 480231,971 | 433840,281 |
| Foraj P2 | 480258,054 | 433949,524 |

Forajele au fost executate in amonte si aval de amplasament, la o adancime de 10m si au fost definitivate cu tub PVC cu diametrul de 125 mm, lungime de 10 m, cu coloana filtranta intre 0 si 5 m cu fante transversale de 0,5 m mm, coroana filtranta anticolmatanta: pietris margaritar (sort 3-7 mm) intre 0 si 10m.

**Rapoarte de incercare probe apa subterana**

Conform Rapoartelor de incercare T 162 si T 163 din 4.10.2016, Laboratorul de calitate a apei de la ABA Olt, SGA Sibiu a efectuat determinari analitice pe probele recoltate in data de 26.09.2016 din forajele de monitorizare executate pe amplasament.

**Interpretarea rezultatelor**

Au fost analizati urmatorii indicatori: sulfati (SO42-), amoniu (NH4+), azotiti (NO2-), azotati (NO3-), ortofosfati (PO43-).

1. Patru dintre indicatorii analizati, respectiv: sulfati (SO42-), amoniu (NH4+), azotiti (NO2-), si ortofosfati (PO43-), se regasesc printre indicatorii pentru care sunt stabilite valorile de prag prin Ordinul nr. 621/2014, reproduse mai jos pentru corpul de apa subteran ROOT05 in zona caruia se afla amplasamentul analizat. Comparand valorile acestor indicatori din rapoartele de incercari T 162 si T 163 din 4.10.2016 se constata ca la toti indicatorii mentionati valorile determinate se situeaza sub valorile de prag pentru corpul de apa subterana ROOT05.

Tabel**: Valori de prag stabilite prin Ordinul nr. 621/2014**

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
|  | Corpul de apă subterană | NH4 (mg/l) | Cl (mg/l) | SO4 (mg/l) | NO2 (mg/l) | PO4 (mg/l) | Cr (mg/l) | Ni (mg/l) | Cu (mg/l) | Zn (mg/l) | Cd (mg/l) | Hg (mg/l) | Pb (mg/l) | As (mg/l) |
|  | ROOT05 | 0,5 | 250 | 250 | 0,5 | 0,5 | 0,05 | 0,02 | 0,1 | 5,0 | 0,005 | 0,001 | 0,01 | 0,01 |

1. Influenta activitatii de pe amplasament asupra calitatii apelor subterane este pusa in evidenta prin comparatia valorilor inregistrate la cei cinci indicatori analizati in forajul de monitorizare situat aval de amplasament cu cele inregistrate in forajul situat amonte fata de amplasament. Se constata valori mai ridicate in forajul aval la patru din cei cinci indicatori analizati (mai putin indicatorul amoniu - NH4+), dupa cum urmeaza:

* La indicatorul sulfati (SO42-) valorile din forajul aval sunt de cca 1,6 ori mai mari decat cele din forajul amonte.
* La indicatorul azotiti (NO2-) valorile din forajul aval sunt de cca 13 ori mai mari decat cele din forajul amonte.
* La indicatorul azotati (NO3-) valorile din forajul aval sunt de cca 17 ori mai mari decat cele din forajul amonte.
* La indicatorul ortofosfati (PO43-) valorile din forajul aval sunt de cca 9,6 ori mai mari decat cele din forajul amonte.

**Observatii/ Recomandari**

1. **Valori de prag**: Avand in vedere valorile de prag stabilite prin Ordinul nr. 621/2014, reproduse mai sus pentru corpul de apa subteran ROOT05 in zona caruia se afla amplasamentul analizat, se recomanda alegerea unor indicatori de monitorizare dintre indicatorii pentru care exista valori de prag stabilite.
2. **Prelevarea probelor**: Se recomanda ca prelevarea probelor de apa din forajele de monitorizare sa fie facuta de catre personalul laboratorului care efectueaza determinarile analitice.
3. **Frecventa de monitorizare**: Autorizatia de gospodarire a apelor nu specifica frecventa de monitorizare a apelor subterane. In aceasta situatie exista doua optiuni pentru stabilirea frecventei de monitorizare:
4. In situatia cand autoritatile de gospodarire a apelor vor stabili frecventa de monitorizare: daca datele de monitorizare a apelor subterane de pe amplasament (indeosebi daca determinarile vor fi facute in continuare de catre Laboratorul de calitate a apei – ABA Olt) vor fi utilizate in sinteza bazinala ca date aditionale de monitorizare a corpului de apa ROOT05, se va tine seama de prevederea Planului de management al sh Olt, conform careia, frecventa de monitorizare pt corpurile de apa subterana este de 2 ori/ an.
5. In situatia cand autoritatile pentru protectia mediului vor stabili frecventa de monitorizare: conform art. 16 (3) din Legea nr. 278/2013 privind emisiile industriale: “*Autorizaţia integrată de mediu prevede ca, cel puţin o dată la 5 ani, să se realizeze o monitorizare pentru apele subterane*”.

#### 2.11.5.3 Monitorizarea calitatii aerului in zona potentiala de impact al activitatii

Nu se apreciaza ca fiind necesara monitorizarea calitatii aerului ambiental in afara amplasamentului.

### 2.11.6 Monitorizarea noxelor la locul de munca

Hala de depozitare este prevazuta cu sistem de ventilatie si camere de supraveghere, conform descrierii din formularul de solicitare. Nu a fost stabilita ca necesara monitorizarea noxelor la locurile de muncă.

## 2.12 Accidente şi incidente de poluare

### 2.12. 1 Accidente majore

SC JIFA SRL nu intra in categoria de risc din punct de vedere al substantelor cu risc de accidente conform prevederilor din Legea nr. 59/2016 care transpune Directiva SEVESO SEVESO.

In cadrul unitatii s-au elaborat următoarele planuri pentru situaţii de urgenţă:

* Plan de prevenire şi combatere a poluărilor accidentale;
* Plan de prevenire şi stingere a incendiilor;
* Planul de urgenţă internă.

### 2.12.2 Evidenta incidentelor legate de poluare produse

Conform evidentelor societatii, nu s-au inregistrat incidente legate de poluare.

## 

## 2.13 Vecinătatea cu specii sau habitate protejate sau zone sensibile

Obiectivul analizat este amplasat în afara ariilor de protecţie avifaunistică şi a siturilor de interes comunitar, cât şi în afara zonelor protejate declarate la nivel naţional.

## 2.14 Condiţiile clădirilor

Hala betonată este construită pe structura clasică, din cadre de beton armat şi zidărie din BCA.

In incinta s-au asigurat accesele carosabile şi spaţiile de parcare pentru autoturisme şi mijloacele grele de transport, platforme betonate.

La realizarea constructiilor de pe amplasament n-au fost utilizate materiale continand azbest.

## 2.15 Răspuns de urgenţă

Pentru cazul unor poluări accidentale există elaborat Planul de acţiune pentru prevenirea şi combaterea poluarilor accidentale elaborat in conformitate cu prevederile Ordinului[[2]](#footnote-2) 278/1997 al MAPPM. Planul cuprinde:

* Zonele cu potenţial poluator
* Sursele potenţiale de poluare
* Mod de acţiune în caz de producere a unei poluări accidentale, datorate avariilor la unele instalaţii industriale, spargerea unor conducte supraterane, avarierea unor rezervoare de stocare a substantelor periculoase, fisurarea rezervoarelor de depozitare sau a unor conducte de transport ,cu specificarea, pentru fiecare tip de accident a:
* Modului de declanşare a operaţiunii
* Mod de acţiune
* Servicii implicate
* Relaţii de colaborare cu autorităţile
* Personal responsabil
* Componenţa Comisiei pentru Combaterea Poluărilor Accidentale
* Lista punctelor unde pot interveni poluări accidentale
* Fişa poluanţilor potenţiali
* Program de măsuri pentru prevenirea poluărilor accidentale
* Lista unităţilor care acordă sprijin în cazul apariţiei unei poluări accidentale
* Lista dotărilor şi materialelor necesare pentru combaterea poluărilor accidentale
* Programul anual de instruire al salariaţilor şi a echipamentelor de intervenţie
* Responsabilităţile personalului de conducere

# 3. ISTORICUL TERENULUI

Folosinta anterioara a aplasamentului, identificat prin Imobilul situat in Loc. Sibiu, str. Drumul Ocnei, Nr. 4, Jud. Sibiu se prezinta astfel:

* prin S.C. Agroindustriala S.A. Sibiu s-au desfasurat activitati de cultivare a ciupercilor la care se adauga si activitati de intretinere si reparatii utilaje agricole specifice atelierelor mecanice;
* prin S.C. Masib S.R.L. – s-au desfasurat activitati tipografice automatizate;
* prin Jugarean I Vasile - care a inchiriat imobilul catre SC JIFA SRL s-au desfasurat activitati specifice codurilor CAEN 3811 si 3812, respectiv colectarea deseurilor nepericuloase si periculoase.

SC “JIFA” SRL are dreptul de folosinta asupra halei în baza contractului de comodat nr. 2581/11.12.2012 incheiat intre JUGAREAN. I. Vasile si SC JIFA SRL. Obiectul contractului constă în cedarea folosintei a imobilului hala de productie, utila pentru autorizare de 584 mp, situată în Sibiu, str. Drumul Ocnei, nr. 4. Totodata prin contractul de comodat se cedeaza si dreptul de superficie al halei asupra terenului in suprafata de 2623 MP.

Societatea JIFA SRL funcţionează în baza Autorizaţiei de mediu nr. SB 153 din 11.06.2013.

# RECUNOASTEREA TERENULUI

## 4.1 Probleme identificate

Zonele care necesită o atentie deosebita sunt:

* Zonele de amplasare a rezervoarelor de lichide periculoase;
* Zonele de stocare a deseurilor periculoase;
* Zonele traseelor de conducte subterane şi a construcţiilor aferente (bazine stocare ape de spalare);
* Zonele de descarcare/ incarcare a deseurilor.

## 4.2 Probleme ridicate

Aspectele legate de nivelul actual al emisiilor atmosferice, nivelul de zgomot, descarcarea apelor uzate au fost descrise detaliat in solicitarea pentru obtinerea autorizatiei integrate de protectie a mediului.

Scopul prezentului raport de amplasament este sa identifice starea amplasamentului caracterizata in primul rand prin calitatea solului si a apelor subterane, precum si a surselor potentiale de poluare a acestora. In urmatoarele sectiuni ale capitolului 4 sunt prezentate structurile de pe amplasament care pot afecta accidental starea solului si a apelor freatice de pe amplasament.

## 4.3 Zone de depozitare deseuri/ reziduuri periculoase

### 4.3.1 Bazine subterane

Bazinele subterane (2 x 50 mc) de stocare a apelor uzate tehnologice se inspecteaza periodic pentru verificarea integritatii. Vidanjarea și transportul apelor uzate tehnologice se face de către beneficiar, cu eliminarea lor printr-o societate autorizata, conform contractului nr. 31/14.11.2012 incheiat cu SC GENTOIL SRL.

**NOTA:**

Bazinele sunt zone delimitate fizic, iar terenul pe care sunt amplasate este protejat împotriva poluării prin impermeabilizarea patului de fundare şi construcţiile aferente pentru colectare şi evacuare dirijată a eventualelor scurgeri.

Avand in vedere ca aceste bazine dateaza din timpul activitatilor anterioare desfasurate pe amplasament, inspectia si verificarea periodica a acestora trebuie sa faca parte din procedurile curente pe amplasament.

### 4.3.2 Depozite de deseuri

Referitor la amenajarile aferente zonelor de stocare, acestea corespund scopului pentru care sunt utilizate si sunt conectate la sistemul de căi de acces betonat.

Managementul deseurilor a fost tratat in detaliu in formularul de solicitarea pentru obtinerea autorizatiei integrate de mediu, iar deseurile stocate pe amplasament, precum si modul de stocare al acestora, sunt prezentate in anexa 5 din formularul de solicitare. In cele ce urmeaza sunt preluate doar informatiile relevante pentru masurile intreprinse pentru prevenirea poluarii mediului de la instalatiile folosite pentru depozitarea temporara a deseurilor pe amplasament.

**Deșeurile lichide** (emulsii, lichide apoase, uleiuri), **aproximativ 700 tone** (aprox. 500 tone deseuri lichide periculoase si aprox. 200 tone deseuri lichide nepericuloase), sunt stocate în recipienți din material plastic - eurocontainer tip IBC 1 mc, recipienți din metal – butoaie 0,22 mc sau recipienți puși la dispoziție de către beneficiari, recipienti depozitati temporar in spatiul special amenajat din hala de depozitare, containere special amenajate si/sau platforma betonata. Se vor respecta dispozițiile H.G. nr. 235/2007 privind gestionarea uleiurilor uzate, colectarea uleiurilor uzate se va face în recipiente închise etanș, rezistente la șoc mecanic și termic, iar stocarea, în spații corespunzător amenajate, împrejmuite și securizate, pentru evitarea scurgerilor necontrolate.

**Deșeuri păstoase** (vopsele, șlamuri, nămoluri) **aproximativ 300 tone** (aprox. 200 tone deseuri păstoase periculoase si aprox. 100 tone deseuri păstoase nepericuloase), stocate în containere abroll l8 mc, cu închidere ermetică, containere abroll 30 mc cu închidere ermetică, recipienți din material plastic - eurocontainer tip IBC I mc, recipienți din metal - butoaie 0,22 mc și recipienți puși la dispoziție de către beneficiari (deșeurile păstose periculoase colectate în cantități mici se vor ambala direct de către generator în recipienți etanși pentru a preveni poluarea în caz de transport - recipienti depozitati temporar in spatiul special amenajat din hala de depozitare, containere special amenajate si/sau platforma betonata.

**Deșeuri solide**, **aproximativ 230 tone** (aprox. 130 tone deseuri solide periculoase si aprox. 100 tone deseuri solide nepericuloase) , stocate în container abroll 30/36 mc, recipienți din metal - eurocontainer de 0,7 mc, pubele, pe paleți puși la dispoziție de către beneficiari, in containere special amenajate si pe platforma betonata.

**Deșeuri de substanțe de laborator**, condensatori cu conținut de PCB, pesticide și insecticide, **aproximativ 10 tone**, stocate în containare metalice cu închidere ermetică de 0,5/0,7 mc, in spatiul special amenajat din hala de productie.

**Deșeuri valorificabile de hârtie/carton, aproximativ 50 tone**, stocate in containere special amenajate si pe platforma betonata, în prescontainer abroll 24 mc sau pe paleți puși la dispoziție de către beneficiari sau în container metalic de 0,7 mc.

**Deșeuri valorificabile de materiale plastice, aproximativ 50 tone**, stocate in containere special amenajate si pe platforma betonata, în prescontainer abroll 24 mc sau pe paleți puși la dispoziție de către beneficiari sau în container metalic de 0,7 mc.

**Deșeuri valorificabile de sticlă**, **aproximativ 40 tone**, stocate pe platformă betonată în prescontainer abroll 24 mc sau pe paleți puși la dispoziție de către beneficiari sau în container metalic de 0,7 mc.

**Deșeuri de baterii/acumulatori**, **aproximativ 10 tone (**aprox. 6 tone deseuri periculoase si aprox. 4 tone deseuri nepericuloase), pe paleți puși la dispoziție de către beneficiari in spatiul special amenajat din hala de productie.

**Deșeurilor metalice si nemetalice**, **aproximativ 100 tone**, stocate în container abroll 36 mc si pe platformă betonată.

**Deșeuri de echipamente electrice și electronice**, colectate în containere metalice, pe paleți puși la dispoziție de către beneficiari, in spatiul special amenajat din hala de productie, **aproximativ 10 tone (**aprox. 4 tone deseuri periculoase si aprox. 6 tone deseuri nepericuloase) categorii conform prevederilor O.U.G. nr. 5/2015.

### 4.3.3 Fluxuri speciale de deseuri

O atentie deosebita trebuie acordata tratarii fluxurilor speciale de deseuri, guvernate de legislatie specifica.

De asemenea, pentru anumite fluxuri speciale de deseuri, raportarile se transmit cu frecventa si la data stabilita prin legislatia specifica in vigoare.

## 4.4 Sisteme de canalizare existente pe amplasament

Colectarea, tratarea si evacuarea apelor uzate generate pe amplasament este dezvoltata in sectiunea 5.3 a solicitarii pentru obtinerea autorizatiei integrate de mediu.

Apele uzate generate pe amplasament sunt preluate si evacuate in mod diferit in functie de provenienta:

* Menajere;
* Tehnologice;
* Meteorice.

Canalizarea pe amplasament este realizata in sistem divizor (separativ).

Figura 5**: Plan de situatie cu retele de alimentare cu apa si canalizari**



### 4.4.1 Caracteristicile apelor uzate tehnologice

Apele uzate tehnologice rezultate din igienizări ale halelor de stocare temporară a deșeurilor periculoase sunt colectate prin sifoane de pardoseală existente în toate spațiile de depozitare și evacuate în rețeaua de canalizare exterioară executată din PVC – KGM 110 mm, cu L = 92 m, fiind echipată cu 8 cămine de racord. Apoi apele sunt conduse spre două bazine de stocare etanșe, vidanjabile, amplasate în spatele halei, cu următoarele caracteristici:

* bazine din beton, cilindrice, subterane;
* Diametrul bazinelor: D = 4 m;
* Adâncime bazine: H = 4 m;
* Volum bazin: 50 mc;
* Capacitate totală de stocare: 100 mc.

Vidanjarea celor 2 bazine de stocare a apelor uzate tehnologice și transportul acestora se face de către beneficiar, cu eliminarea lor prin societăți autorizate, conform contractului nr. 31/14.11.2012 incheiat cu SC GENTOIL SRL.

### 4.4.2 Caracteristicile apelor uzate menajere

Apele uzate menajere colectate din interiorul halei sunt evacuate în rețeaua de canalizare exterioară, executată din tubulatură PVC – KGM 110 mm, cu L = 16 m și apoi rețeaua de canalizare municipală Dn 400 mm, existentă în zonă.

Pentru apele uzate menajere, indicatorii de calitate se vor înscrie în limitele impuse de SC APĂ –CANAL SA Sibiu prin acordul de racordare nr. 1504/25.05.2011 fără depășirea limitelor prevăzute de H.G. 352/2005, NTPA 002 pentru modificarea și completarea H.G. 188/2002.

### 4.4.3 Canalizarea pluviala

*Apele pluviale convențional curate* colectate de pe amplasament sunt dirijate prin pante și rigole colectoare spre rigola pluvială din exteriorul incintei.

*Apele pluviale posibil impurificate* cu hidrocarburi de pe amplasament sunt dirijate prin sistemul de rigole colectoare prin cele 5 camine pluviale tip Geiger catre un separator de hidrocarburi OTTO GRAF, tip HERCULES, Q=3 l/s, amplasat la limita proprietatii, unde sunt preepurate si evacuate in reteaua hidrografica zonala.

Indicatorii de calitate ai apelor pluviale se vor încadra obligatoriu în limitele prevăzute HG nr. 188/2002, cu modificările și completările aduse de HG nr. 352/2005, normativul NTPA 001.

# 5. MODELUL CONCEPTUAL

Obiectivul raportului de amplasament este acela de a stabili calitatea mediului de pe amplasament şi împrejurimi la momentul autorizarii activităţii obiectivului, precum şi a modului în care ar putea evolua aceasta pe perioada funcţionarii obiectivului, pentru a se acţiona în sensul prevenirii contaminării terenului în continuare; starea de calitate a mediului la momentul „iniţial” al autorizarii integrate se ia in considerare ca punct „de referinţă”.

În acest scop se realizează un model conceptual tip sursă – cale – receptor bazat atât pe consideraţii generale privind tipul de activitate desfăşurată în instalaţia în cauză cât şi pe consideraţii specifice amplasamentului analizat.

## 5.1 Consideraţii generale

Procesele de pe amplasament presupun utilizarea de deşeuri periculoase care pot avea un impact potential semnificativ asupra mediului.

Structurile subterane constituite din 2 bazine subterane de ape uzate tehnologice si conducte de canalizare situate pe amplasamentul societatii reprezinta surse potentiale pentru care trebuie stabilite si analizate obiective speciale de prevenire a poluarii. În funcţie de particularităţile amplasamentului sunt cerute şi alte măsuri specifice de protejare a solului, subsolului şi apei freatice.

Scurgerile (pierderile) accidentale de deseuri, din anumite zone deschise, precum zonele de încărcare – descărcare, de stocare, etc. pot conduce direct la poluarea solului şi subsolului (apelor freatice), dar şi indirect, prin migrarea poluantilor catre receptori naturali aflaţi în vecinătatea amplasamentului.

## 5.2 Consideraţii specifice amplasamentului

Evaluari privind calitatea solului, efectuate anterior depunerii solicitarii de autorizare integrata (in iunie-iulie 2016), au relevat o singura depasire a valorii de prag de alerta la indicatorul Zn, in una din cele 8 probe analizate.

Nu s-au facut inca determinari ale calitatii apei freatice pe amplasament; in prezent sunt in curs de executie forajele de monitorizare.

## 5.3 Modelul conceptual

Conform OM 184/1997, obiectivul general al Evaluării riscurilor este gestionarea riscurilor generate de amplasament prin identificarea:

* principalilor poluanţi sau pericole;
* resurselor şi receptorilor expuşi la risc;
* mecanismelor prin care se pot realiza riscurile;
* riscurilor semnificative ridicate de amplasament; şi
* măsurilor generale necesare pentru reducerea gradului de risc până la un “nivel acceptabil”.

Tabel 5**: Model conceptual**

|  |  |  |
| --- | --- | --- |
| **Sursă** | **Cale** | **Receptor** |
| Scurgeri de substante din manipulare, instalaţii de stocare, reţele de canalizare (poluare accidentală) | - Sol  - Staturi permeabile de sol, subsol | Culturi agricole, lant trofic  Acviferul freatic, cursuri de suprafata |
| Antrenarea atmosferica (pulberi) din manipulare | - Aer  - Depuneri pe sol | Receptori umani din zone rezidentiale  Sol, acvifer freatic, etc |

Poluanţii emisi in cantitati semnificative, identificaţi prin prelevare de probe si analize se supun modelului conceptual - schemei de evaluare a riscurilor - care identifică resursele si receptorii expuşi la risc, precum şi mecanismele de expunere potenţială pentru fiecare poluant principal şi clasifică riscurile în mod semi-cantitativ.

# 6. INTERPRETARI ALE INFORMATIILOR SI RECOMANDARI

## 6.1 Interpretarea rezultatelor monitorizarii

### 6.1.1 Interpretarea rezultatelor monitorizarii solului

Localizarea punctelor de prelevare a probelor de sol este prezentata in planul anexat de situatie cu locatia forajelor de monitorizare si a probelor de sol, iar coordonatele punctelor de recoltare sunt reproduse in tabelul 3 din sectiunea 2.11.5.1.

In perioada 13.06.2016 – 14.07.2016 au fost recoltate si analizate probe de sol din cele 4 locatii, la cate 2 adancimi (5 cm si 30 cm).

Rezultatele obtinute pun in evidenta depasirea la indicatorul Zn a pragului de alerta pentru soluri mai putin sensibile, stabilit prin Ordinul nr. 756/1997, pentru una din cele din 8 probe analizate.

Conform rezultatelor anexate la prezentul raport, probele de sol analizate nu reflecta o poluare cu metale grele (cu exceptia zincului, intr-o singura locatie), nici cu hidrocarburi (totale). Exista totusi rezerve privind aceasta afirmatie, tinand cont de metodele de analiza si de recoltare a probelor. Recomandarile vor fi prezentate in sectiunea urmatoare.

### 6.1.2 Interpretarea rezultatelor monitorizarii apelor subterane freatice

Prin autorizatia de gospodarire a apelor nr. SB 58 din 13 iunie 2016, s-a stabilit executarea a doua foraje de monitorizare pe amplasamentul SC JIFA SRL, care nu s-au realizat inca. Locatiile forajelor de monitorizare identificate conform coordonatelor STEREO ’70 sunt prezentate in tabelul 4 din sectiunea 2.11.5.2.

Avand in vedere Valorile de prag stabilite prin Ordinul nr. 621/2014, reproduse in sectiunea 2.11.5.2 pentru corpul de apa subteran ROOT05 in zona caruia se afla amplasamentul analizat, s-a recomandat determinarea analitica a indicatorilor stabiliti prin acest ordin pentru probele de apa subterana recoltate din forajele de monitorizare executate pe amplasament.

Forajele au fost executate in amonte si aval de amplasament, la o adancime de 10m si au fost definitivate cu tub PVC cu diametrul de 125 mm, lungime de 10 m, cu coloana filtranta intre 0 si 5 m cu fante transversale de 0,5 m mm, coroana filtranta anticolmatanta: pietris margaritar (sort 3-7 mm) intre 0 si 10m.

**Rapoarte de incercare probe apa subterana**

Conform Rapoartelor de incercare T 162 si T 163 din 4.10.2016, Laboratorul de calitate a apei de la ABA Olt, SGA Sibiu a efectuat determinari analitice pe probele recoltate in data de 26.09.2016 din forajele de monitorizare executate pe amplasament.

**Interpretarea rezultatelor**

Au fost analizati urmatorii indicatori: sulfati (SO42-), amoniu (NH4+), azotiti (NO2-), azotati (NO3-), ortofosfati (PO43-).

1. Patru dintre indicatorii analizati, respectiv: sulfati (SO42-), amoniu (NH4+), azotiti (NO2-), si ortofosfati (PO43-), se regasesc printre indicatorii pentru care sunt stabilite valorile de prag prin Ordinul nr. 621/2014, reproduse mai jos pentru corpul de apa subteran ROOT05 in zona caruia se afla amplasamentul analizat. Comparand valorile acestor indicatori din rapoartele de incercari T 162 si T 163 din 4.10.2016 se constata ca la toti indicatorii mentionati valorile determinate se situeaza sub valorile de prag pentru corpul de apa subterana ROOT05.
2. Influenta activitatii de pe amplasament asupra calitatii apelor subterane este pusa in evidenta prin comparatia valorilor inregistrate la cei cinci indicatori analizati in forajul de monitorizare situat aval de amplasament cu cele inregistrate in forajul situat amonte fata de amplasament. Se constata valori mai ridicate in forajul aval la patru din cei cinci indicatori analizati (mai putin indicatorul amoniu - NH4+), dupa cum urmeaza:

* La indicatorul sulfati (SO42-) valorile din forajul aval sunt de cca 1,6 ori mai mari decat cele din forajul amonte.
* La indicatorul azotiti (NO2-) valorile din forajul aval sunt de cca 13 ori mai mari decat cele din forajul amonte.
* La indicatorul azotati (NO3-) valorile din forajul aval sunt de cca 17 ori mai mari decat cele din forajul amonte.
* La indicatorul ortofosfati (PO43-) valorile din forajul aval sunt de cca 9,6 ori mai mari decat cele din forajul amonte.

**Observatii/ Recomandari privind monitorizarea apelor subterane freatice**

1. **Valori de prag**: Avand in vedere valorile de prag stabilite prin Ordinul nr. 621/2014, reproduse mai sus pentru corpul de apa subteran ROOT05 in zona caruia se afla amplasamentul analizat, se recomanda alegerea unor indicatori de monitorizare dintre indicatorii pentru care exista valori de prag stabilite.
2. **Prelevarea probelor**: Se recomanda ca prelevarea probelor de apa din forajele de monitorizare sa fie facuta de catre personalul laboratorului care efectueaza determinarile analitice.
3. **Frecventa de monitorizare**: Autorizatia de gospodarire a apelor nu specifica frecventa de monitorizare a apelor subterane. In aceasta situatie exista doua optiuni pentru stabilirea frecventei de monitorizare:
4. In situatia cand autoritatile de gospodarire a apelor vor stabili frecventa de monitorizare: daca datele de monitorizare a apelor subterane de pe amplasament (indeosebi daca determinarile vor fi facute in continuare de catre Laboratorul de calitate a apei – ABA Olt) vor fi utilizate in sinteza bazinala ca date aditionale de monitorizare a corpului de apa ROOT05, se va tine seama de prevederea Planului de management al sh Olt, conform careia, frecventa de monitorizare pt corpurile de apa subterana este de 2 ori/ an.
5. In situatia cand autoritatile pentru protectia mediului vor stabili frecventa de monitorizare: conform art. 16 (3) din Legea nr. 278/2013 privind emisiile industriale: “*Autorizaţia integrată de mediu prevede ca, cel puţin o dată la 5 ani, să se realizeze o monitorizare pentru apele subterane*”.

## 6.2 Concluzii si recomandari

*Concluzii:*

Rezultatele analizelor disponibile nu reflecta o poluare semnificativa pe amplasament, sub rezerva asumarii raspunderii rezultatelor de catre laboratorul acreditat.

*Recomandari:*

* Pentru monitorizarea solului:
  + Continuarea procesului de monitorizare şi înregistrare a valorilor de interes pentru sol si, dupa caz, corelarea cu monitorizarea apei freatice.
  + Stabilirea indicatorilor pentru monitorizarea solului impreuna cu reprezentantii APM Sibiu.
  + Prelevarea probelor sa fie facuta de catre laboratorul acreditat in realizarea determinarilor analitice.
  + Efectuarea determinarilor analitice prin metodele indicate de catre autoritatile competente prin autorizatia integrata de mediu.
* Continuarea lucrărilor de întreţinere de pe amplasament, corelata cu respectarea/ imbunatatirea procedurilor de operare cu deseuri periculoase, pentru a se evita, pe cat posibil, poluarea pentru sol, subsol şi apa freatică.
* Respectarea procedurilor de verificare/ inspectie periodica/ punere in siguranta a bazinelor subterane, a traseelor de conducte de ape uzate tehnologice si a zonelor de stocare a deseurilor periculoase.

## 

# 7 Consideratii referitoare la „Raportul privind situatia de referinta”

## 7.1 Consideratii generale

Articolul 22, alineatele (2)-(4) din Legea nr. 278/2013 cuprinde dispozitii referitoare la incetarea definitiva a activitatilor care implica utilizarea, producerea sau emisia de substante periculoase relevante pentru a preveni si a combate contaminarea potentiala a solului si a apelor subterane cu astfel de substante.

Un instrument-cheie in acest sens este instituirea unui „**raport privind situatia de referinta**”.

In cazul in care activitatea implica utilizarea, producerea sau emisia de substante periculoase relevante si tinand seama de posibilitatea de contaminare a solului si a apelor subterane, titularul activitatii intocmeste si prezinta autoritatii competente un raport privind situatia de referinta inainte de punerea in functiune a instalatiei. Raportul constituie baza pentru o comparatie cu starea de contaminare in momentul incetarii definitive a activitatii.

Conform definitiei date de Legea nr. 278/2013, art. 3 s), raportul privind situatia de referinta reprezinta informatiile privind starea de poluare a solului si a apelor subterane cu substante periculoase relevante.

In conformitate cu articolul 22 alineatul (2), ultimul paragraf din Directiva privind emisiile industriale, „Comisia stabileste ghiduri referitoare la continutul raportului privind situatia de referinta”.

Ca atare, Comunicarea Comisiei nr. 2014/C 136/03 a stabilit “Ghidul Comisiei Europene cu privire la rapoartele privind situatia de referinta prevazute la articolul 22 alineatul (2) din Directiva 2010/75/UE privind emisiile industriale”.

In sensul acestui ghid, sunt furnizate clarificari pentru intelegerea urmatorilor termeni utilizati in contextul Directivei privind emisiile industriale:

- „**Substante periculoase relevante**” se refera la substantele sau amestecurile, astfel cum sunt definite in articolul 3 din Regulamentul (CE) nr. 1272/2008 privind clasificarea, etichetarea si ambalarea substantelor si amestecurilor (Regulamentul CEA), care, ca rezultat al periculozitatii, mobilitatii, persistentei si biodegradabilitatii acestora (precum si a altor caracteristici), au capacitatea de a contamina solul sau apele subterane si sunt utilizate, produse si/sau emise de instalatie.

- „**Posibilitatea de poluare/ contaminare a solului si a apelor subterane pe amplasamentul instalatiei**” se refera la o serie de elemente importante. In primul rand, intr-un raport privind situatia de referinta ar trebui sa se tina seama de cantitatile de substante periculoase in cauza – in cazul in care pe amplasamentul instalatiei sunt utilizate, produse sau emise cantitati foarte mici, atunci este probabil ca posibilitatea de contaminare sa fie nesemnificativa in scopul elaborarii unui raport privind situatia de referinta. In al doilea rand, rapoartele privind situatia de referinta trebuie sa evalueze caracteristicile amplasamentului in ceea ce priveste solul si apele subterane, precum si impactul caracteristicilor respective asupra posibilitatii de producere a contaminarii solului si a apelor subterane. In al treilea rand, pentru instalatiile existente, caracteristicile acestora pot fi luate in considerare in cazul in care acestea sunt de o asemenea natura incat, in practica, este imposibila producerea unei contaminari.

- **Termenul „contaminare**” este inteles ca fiind interschimbabil cu termenul „poluare”, astfel cum este definit in Directiva privind emisiile industriale: “poluare - introducerea directa sau indirecta, ca rezultat al activitatii umane, de substante, vibratii, caldura sau zgomot in aer, apa ori sol, susceptibile sa aduca prejudicii sanatatii umane sau calitatii mediului, sa determine deteriorarea bunurilor materiale sau sa afecteze ori sa impiedice utilizarea in scop recreativ a mediului si/sau alte utilizari legitime ale acestuia”;

- „**Comparatie cuantificata**” implica posibilitatea de a compara atat amploarea, cat si gradul de poluare/contaminare intre nivelul dintr-un raport privind situatia de referinta si valorile la momentul incetarii definitive a activitatii. Prin urmare, comparatiile pur calitative sunt excluse prin utilizarea acestui termen la articolul 22 alineatul (2). Este in interesul operatorului sa se asigure ca o astfel de cuantificare este suficient de exacta si precisa pentru a permite o comparatie semnificativa in momentul incetarii definitive a activitatilor.

Se apreciaza ca „*Informatiile necesare pentru stabilirea starii de contaminare a solului si a apelor subterane*” includ cel putin urmatoarele doua elemente:

* *informatii privind utilizarea actuala si, daca sunt disponibile, privind utilizarile din trecut ale amplasamentului*. In contextul acestei cerinte, termenul „daca sunt disponibile” ar trebui inteles ca implicand posibilitatea accesului operatorului instalatiei la aceste informatii, tinandu-se cont in acelasi timp de fiabilitatea unor astfel de informatii privind utilizarile din trecut.
* *informatii privind concentratiile in sol si in apele subterane ale substantelor periculoase care urmeaza sa fie utilizate, produse sau emise de instalatie*. In cazul in care evolutiile viitoare ale amplasamentului cunoscute la momentul intocmirii raportului pot avea drept rezultat utilizarea, producerea sau emisia unor substante periculoase suplimentare, este recomandabil sa se includa, de asemenea, informatii privind concentratiile in sol si apele subterane ale substantelor periculoase relevante respective. Daca astfel de informatii nu exista inca, ar trebui efectuate noi masuratori in cazul in care exista posibilitatea contaminarii solului si a apelor subterane cu substantele periculoase respective care urmeaza sa fie utilizate, produse sau emise de instalatie.

## 7.2 Consideratii specifice

Asa cum s-a mentionat in capitolul introductiv, in conformitate cu prevederile Legii nr. 278/2013, art. 22 (2), raportul privind situatia de referinta se intocmeste si se prezinta autoritatilor “*in situaţia în care, în desfăşurarea activităţii, se utilizează, se produc sau se emit substanţe periculoase relevante şi luând în considerare posibilitatea de contaminare a solului şi a apelor subterane pe amplasamentul instalaţiei*”.

In subsectiunea precedenta s-au prezentat clarificarile pentru intelegerea corecta a termenilor, asa cum sunt mentionate in Comunicarea Comisiei nr. 2014/C 136/03 privind stabilirea “Ghidul Comisiei Europene cu privire la rapoartele privind situatia de referinta prevazute la articolul 22 alineatul (2) din Directiva 2010/75/UE privind emisiile industriale”.

Au fost exemplificate clarificarile pentru “substante periculoase relevante”(1) si “posibilitate de poluare/ contaminare a solului si a apelor subterane pe amplasamentul instalatiei”(2), apreciate ca relevante pentru a identifica daca pentru amplasamentul analizat este necesara intocmirea raportului privind situatia de referinta.

1. In primul rand, in activitatile desfasurate pe amplasamentul analizat se utilizeaza produse degresante, care reprezinta sau contin preparate chimice periculoase, doar in cantitatile necesare pentru curatenie si pentru curatarea ambalajelor si rezervoarelor. Cantitatile utilizate anual din aceste produse au fost prezentate in tabelul 3 din acest raport si permit o prima constatare legata de potentialul de poluare asociat cantitatilor reduse utilizate.

Conform datelor furnizate de operator, ca solutie de degresare (ecologica) se mentioneaza utilizarea produsului: Valtec Hand Cleaner Yellow, a carui FDS este anexata la solicitare.

Fisele cu date de securitate pentru aceste produse (prezentate atasat la formularul de solicitare) indica, dupa caz, componentii chimici periculosi si instructiunile de manipulare si utilizare.

Trebuie mentionat ca aceste produse se utilizeaza in solutii apoase diluate conform prescriptiilor produsului, atenuand concentratia de substante; in plus, solutia de curatare se mai dilueaza prin amesctecul cu alte ape de spalare, la final, in bazinele de stocare.

1. Avand in vedere cele de mai sus, precum si faptul ca instalatiile – rigole, conducte, bazine – sunt, conform declaratiei titularului, corect impermeabilizate, se apreciaza ca imposibila poluarea semnificativa a solului si a apelor subterane cu substantele continute in produsele folosite pentru degresare.

## 7.3 Concluzie

In concluzie, se apreciaza ca pentru amplasamentul analizat nu este necesara intocmirea si prezentarea raportului privind situatia de referinta. Datorita acestei concluzii, raportul de fata **trateaza descrierea caracteristicilor amplasamentului, inclusiv rezultatele monitorizarii solului si apelor freatice, conform cerintelor legale in vigoare** si nu este considerata necesara efectuarea unor investigatii suplimentare pentru determinarea in sol si in apa freatica a concentratiilor unor indicatorii specifici substantelor chimice continute in produsele utilizate pentru degresare.

Intocmit:

Viorica Marilena Patrascu/ Expert Auditor Principal

Administrator:S.C. VMP-Integrated Environment S.R.L.

**ANEXE**

1. Directiva 2010/75/CE din 24 noiembrie 2010 privind emisiile industriale (prevenirea și controlul integrat al poluării - reformare) [↑](#footnote-ref-1)
2. Ordin nr. 278/1997 - privind aprobarea Metodologiei-cadru de elaborare a planurilor de prevenire şi combatere a poluărilor accidentale la folosinţele de apă potenţial poluatoare. [↑](#footnote-ref-2)